open-index/open-wikipedia-markdown huggingface dataset:
മ്ലാവേലി വായന

എറണാകുളം, കോട്ടയം ജില്ലകളിൽ പ്രചാരത്തിലുള്ള ഒരു നാടൻ കലാരൂപമാണ് **മ്ലാവേലി വായന**. 'ഡാവേലി വായന', ബ്ലാവേലി വായന,  'രാവേലി വായന' എന്നുമൊക്കെ ഇതിനെ പ്രാദേശികമായി പറയാറുണ്ട്.  വീരശൈവ സമുദായക്കാരാണ് മ്ലാവേലി വായന നടത്തുന്നത്. ശ്രീ മഹാദേവന്റെ ലീലകൾ വർണിച്ച്, മനുഷ്യനെ നന്മയിലേക്ക് നയിക്കുന്ന സന്ദേശമാണ് ബ്ലാവേലി വായന നൽകുന്നത്. നൂറിലധികം ചിത്രങ്ങൾ ചൂണ്ടിക്കാട്ടി പാട്ടുരൂപത്തിൽ വിശദീകരിക്കുന്നു. മലയാളിക്കു മാത്രം മനസ്സിലാകുന്ന നാട്ടുഭാഷ ഇതിൽ കേൾക്കാം. കൃഷി, കാലിവളർത്തൽ, ഈശ്വരഭജനം, ദാനം എന്നിവയാണ് ബ്ലാവേലിയിലെ പ്രമേയം. പരദേശിയുടെ വേഷത്തിലെത്തുന്ന ശിവൻ എന്ന സങ്കൽപമുള്ളതിനാൽ ഭക്തിയോടെയാണ്‌ വീടുകളിൽ ബ്ലാവേലി വായനക്കാരനെ വരവേൽക്കുന്നത്‌. വായന വേളയിൽ കുടുംബങ്ങളിൽ നിന്നു കിട്ടുന്ന ദക്ഷിണയാണ് ഈ കലാകാരന്മാരുടെ വരുമാനം.

## ചിത്രരചനയും അവതരണവും
മഞ്ഞളും അരിപ്പൊടിയും ചേർത്ത മിശ്രിതം കൊണ്ട്‌ പരുത്തിത്തുണിയിലാണ്‌ ബ്ലാവേലി വായനയ്ക്കുള്ള ചിത്രങ്ങൾ വരയ്ക്കുക. കാൻവാസ്‌ നന്നായി ഉണങ്ങിയ ശേഷം ശ്രദ്ധയോടെ ചുരുട്ടി കലണ്ടറു പോലെ കൊണ്ടുനടക്കും. നൂറിലധികം ചിത്രങ്ങൾ ഇതിൽ ആലേഖനം ചെയ്‌തിരിക്കും. ഓരോ ചിത്രത്തിലും ഒളിഞ്ഞിരിക്കുന്ന ഒരുപാടു കഥകൾ ചെറിയവടി ചൂണ്ടി പ്രത്യേക ഈണത്തിൽ പറയുന്നതാണ്‌ രീതി.  കുട്ടികളുണ്ടാകാതെ ദുഃഖിച്ചിരിക്കുന്ന ദമ്പതികളുടെ വീട്ടിൽ ഒരു പരദേശി വരുന്നതും അവരുടെ ദുഃഖം കേൾക്കുന്നതുമാണ്‌ ബ്ലാവേലിയുടെ കഥാസാരം.

## അവതാരകർ
*തുറവൂർ കുട്ടപ്പൻ
## അവലംബം


വർഗ്ഗം:കേരളത്തിലെ അനുഷ്ഠാനകലകൾ
പകരുന്ന രോഗങ്ങളുടെ പട്ടിക

പകരുന്ന രോഗങ്ങളുടെ പട്ടിക പേരിനനുസരിച്ച് ക്രമീകരിച്ചിരിച്ചിരിക്കുന്നു.

പ്രസക്തമായതും നമ്മുടെ നാട്ടിൽ കാണപ്പെടുന്നതുമായ രോഗങ്ങളുടെ പട്ടികയാണിത്:

## അവലംബം

* സെന്റെർ ഫോർ ഡിസീസസ് ആന്റ് പ്രിവൻഷൻ
* ലോകാരോഗ്യസംഘടനയുടെ ഔദ്യോഗിക വെബ്സൈറ്റിൽ നിന്നും

വർഗ്ഗം:രോഗങ്ങൾ
ഡോക്ടർ ഫാസ്റ്റസ്

thumb|200px|right|ഡോക്ടർ ഫാസ്റ്റസിന്റെ പതിപ്പുകളിലൊന്നിന്റെ മുഖപ്പുറം
**ഡോക്ടർ ഫാസ്റ്റസ്** (Doctor Faustus) എന്ന ചുരുക്കപ്പേരിൽ അറിയപ്പെടുന്ന "ദ് ട്രാജിക്കൽ ഹിസ്റ്ററി ഓഫ് ദ ലൈഫ് ആൻഡ് ഡെത്ത് ഓഫ് ഡോക്ടർ ഫാസ്റ്റസ്" (The Tragical History of the Life and Death of Doctor Faustus) ക്രിസ്റ്റഫർ മാർലോ എഴുതിയ നാടകമാണ്. അധികാരവും അനുഭവവും സുഖവും അറിവും കിട്ടാനായി സ്വന്തം ആത്മാവിനെ സാത്താനു വിൽക്കുന്ന ഫാസ്റ്റ് എന്ന മനുഷ്യനെ സംബന്ധിച്ച ജർമ്മൻ കഥയെ ആശ്രയിച്ചാണ് ഈ നാടകത്തിന്റെ രചന.  മാർലോയുടെ മരണത്തിനു 11 വർഷത്തിനു ശേഷം 1604-ൽ ആദ്യമായി പ്രസിദ്ധീകരിച്ച ഈ നാടകത്തിന്റെ ആദ്യാവതരണം അതിനു പത്തു വർഷമെങ്കിലും മുൻപായിരുന്നു. ഷെയ്ക്സ്പിയർ കൃതികൾക്കു പുറത്തുള്ളതിൽ ഏറ്റവും വിവാദപരമായ ഇലിസബത്തൻ നാടകമാണിത്. കൃതിയുടെ രചനാവർഷത്തേയും പാഠത്തേയും സംബന്ധിച്ച് നിരൂപകന്മാർക്കിടയിൽ അഭിപ്രായസമ്മതി തീരെയില്ല.

## അവലംബം


വർഗ്ഗം:നാടകങ്ങൾ - അപൂർണ്ണലേഖനങ്ങൾ
ലിവർ കാൻസർ

**ഹെപ്പറ്റോമ അഥവാ ലിവർ കാൻസർ**ഽ
കരളിനെ ബാധിക്കുന്ന പ്രധാന കാൻസർ ആണു ഹെപ്പറ്റോമ. മദ്യപന്മാരിലും, വൈറസ്സ് ബാധ മൂലം കരൾവീക്കം പിടിപെട്ടവരിലും ഹെപ്പറ്റോമ നിരക്കു വളരെ കൂടുതലായി കണ്ടുവരുന്നു. അമിത മദ്യപാനം മൂലം ഘട്ടം ഘട്ടമായി കരളിൽ കൊഴുപ്പടിയൽ, കരൾ വീക്കം, സിറോസിസ് എന്നീ രോഗങ്ങൾക്കൊടുവിൽ കരളിലെ കോശങ്ങളിൽ അർബുദ സാധ്യത പെരുകുന്നതിനാലാണു ഈ രോഗം പിടിപെടുന്നത്.
മാരകകാൻസറുകളുടെ കൂട്ടത്തിൽ പെടുത്താവുന്ന ഈ രോഗം ബാധിക്കുന്നവരിൽ ഏറിയ പങ്കും മാസങ്ങൾക്കുള്ളിൽത്തന്നെ മരണമടയുകയാണു പതിവ്.

വർഗ്ഗം:അർബുദങ്ങൾ
നിക്കൊദേമോസ്

[250px|right|thumb|യേശുവിന്റെ മൃതദേഹം കുരിശിൽ നിന്നിറക്കാൻ സഹായിക്കുന്ന നിക്കൊദേമോസ്, [മൈക്കെലാഞ്ജലോ|മൈക്കെലാഞ്ജലോയുടെ ശില്പം]]

യോഹന്നാന്റെ സുവിശേഷം അനുസരിച്ച്, യേശുവിന്റെ സമകാലീനനായ ഒരു പരീശനും യഹൂദരുടെ ഭരണസമിതിയായ സൻഹെന്ദ്രിനിലെ അംഗവും യേശുവിന്റെ രഹസ്യശിഷ്യനും ആയിരുന്നു **നിക്കൊദേമോസ്**. പുതിയനിയമത്തിലെ കാനോനികസുവിശേഷങ്ങളിൽ ഒടുവിലത്തേതായ യോഹന്നാന്റെ സുവിശേഷത്തിൽ നിക്കൊദേമോസ് മൂന്നുവട്ടം പ്രത്യക്ഷപ്പെടുന്നുണ്ട്.  ആദ്യം അദ്ദേഹം യേശുവിന്റെ പ്രബോധനം ശ്രവിക്കാനായി രാത്രിയിൽ യേശുവിനെ സന്ദർശിക്കുന്നു. രണ്ടാം വട്ടം യോഹന്നാൻ അദ്ദേഹത്തെ പരാമർശിക്കുന്നത് സൻഹെദ്രിൻ സഭയിൽ യേശുവിന്റെ പക്ഷം വാദിക്കുന്നതായാണ്. ഒരാളെ വിധിക്കുന്നതിനു മുൻപ് അയാളുടെ പക്ഷം കേൾക്കണമന്ന യഹൂദനിയമത്തിലെ നിഷ്കർഷയുടെ കാര്യം അദ്ദേഹം സൻഹെദ്രിനിലെ തന്റെ സഹപ്രവർത്തകരെ ഓർമ്മിപ്പിക്കുന്നു. അവസാനമായി നിക്കൊദേമോസ്, യേശുവിന്റെ ശവസംസ്കാരത്തിനാവശ്യമായ സുഗന്ധവ്യഞ്ജനങ്ങൾ നൽകുന്നതായും ശവസംസ്കാരത്തിനു മുൻകൈയ്യെടുത്ത അരിമത്തിയാക്കാരൻ യൗസേപ്പിനെ സഹായിക്കുന്നതായും യോഹന്നാൻ പറയുന്നു. 

യേശുവിനെ സന്ദർശിച്ച നിക്കൊദേമോസും യേശുവുമായുള്ള സംഭാഷണത്തിന്റെ സുവിശേഷസാക്ഷ്യം പിൽക്കാലക്രിസ്തീയതയിൽ പൊതുവേയും ആധുനികകാലത്തെ ചില ക്രൈസ്തവവിഭാഗങ്ങളിൽ പ്രത്യേകിച്ചും പ്രാധാന്യം നേടിയ പല സങ്കല്പങ്ങളുടേയും സ്രോതസ്സായിരിക്കുന്നു. ക്രൈസ്തവവിശ്വാസത്തിലേക്കുള്ള പരിവർത്തനം രണ്ടാം ജനനമാണെന്ന കല്പനയാണ് അതിൽ പ്രധാനം. മനുഷ്യരക്ഷയുടെ കാര്യത്തിലെ ദൈവികപദ്ധതിയെക്കുറിച്ചുള്ള ക്രിസ്തീയബോദ്ധ്യങ്ങളുടെ സംഗ്രഹമായ ഒരു സുവിശേഷവാക്യത്തിന്റെ സന്ദർഭവും ആ സന്ദർശനമാണ്:-
thumb|270px|left|യേശുവും നിക്കൊദേമോസും, പതിനേഴാം നൂറ്റാണ്ടിലെ ക്രിജ്ൻ ഹെൻഡ്രിക്സിന്റെ രചന

നിക്കൊദേമോസിന്റെ പേരുമായി ബന്ധപ്പെട്ടുള്ള നിക്കൊദേമോസിന്റെ സുവിശേഷം എന്ന നാലാം നൂറ്റാണ്ടിലെ അകാനോനികരചന, പീലാത്തോസിന്റെ നടപടികൾ എന്ന മറ്റൊരകാനോനിക രചനയുടെ പുന:സൃഷ്ടിയാണ്. നരകപീഡയുടെ വിവരണമാണത്.

യോഹന്നാന്റെ സുവിശേഷത്തിനു പുറത്ത് നിക്കദേമോസിനെ സംബന്ധിച്ച് വിശ്വസനീയമായ വിവരങ്ങളൊന്നും ലഭ്യമല്ല.  എന്നാൽ യഹൂദവിജ്ഞാനകോശവും ചില ബൈബിൾ പണ്ഡിതന്മാരും അദ്ദേഹത്തെ യഹൂദരചനാസംഹിതയായ താൽമുദ് പരാമർശിക്കുന്ന ധനികനും ജനപ്രിയനും അത്ഭുതപ്രവർത്തനസിദ്ധനുമായ വിശുദ്ധപുരുഷൻ നിക്കൊദേമോസ് ബെൻഗൂരിയനായി കാണുന്നു. ക്രിസ്തുവിലുള്ള വിശ്വാസത്തിന്റെ പേരിൽ ഒന്നാം നൂറ്റാണ്ടിലെന്നോ നിക്കൊദേമോസ് രക്തസാക്ഷിയായി എന്നാണു ക്രൈസ്തവപാരമ്പര്യം.

## അവലംബം


വർഗ്ഗം:പുതിയ നിയമം
പോയിറ്റിയേഴ്സിലെ ഹിലരി

thumb|350px|right|ഹിലരിയുടെ മെത്രാഭിക്ഷേകം

നാലാം നൂറ്റാണ്ടിൽ (ഏകദേശ ജീവിതകാലം: പൊതുവർഷം 300-368) ഫ്രാൻസിലെ പോയിറ്റേഴ്സിലെ (പ്വാറ്റ്യേ) മെത്രാനും വേദപാരംഗതനും (Doctor of the Church) **പോയിറ്റേഴ്സിലെ ഹിലരി**.  പിൽക്കാലത്ത് ക്രിസ്തീയമുഖ്യധാരയായിത്തീർന്ന വിശ്വാസവ്യവസ്ഥക്കു വെല്ലുവിളി ഉയർത്തിയ ആരിയനിസത്തെ നേരിടുന്നതിൽ വഹിച്ച പങ്ക് പരിഗണിച്ച് ചിലപ്പോൾ അദ്ദേഹം ആരിയന്മാരുടെ ചുറ്റിക (മാലിയസ് ആരിയനോറം), പശ്ചിമദേശത്തെ അത്തനാസിയൂസ് എന്നുമൊക്കെ വിളിക്കാറുണ്ട്. ഹിലരി എന്ന പേരിന്റെ ഉത്ഭവം സന്തുഷ്ടൻ, പ്രസാദവാൻ എന്നൊക്കെ അർത്ഥമുള്ള ലത്തീൻ വാക്കിൽ നിന്നാണ്. റോമൻ സഭയുടെ പഞ്ചാംഗത്തിൽ അദ്ദേഹത്തിന്റെ അനുസ്മരണദിനം ജനുവരി 13 ആണ്. മുൻകാലങ്ങളിൽ ഈ തിരുനാൾ രാക്കുളിപ്പെരുന്നാളിന്റെ (എപ്പിഫനി) എട്ടാമിടമായി വന്നപ്പോഴൊക്കെ അത് ജനുവരി 14-ലേക്കു മാറ്റി ആചരിക്കുക പതിവായിരുന്നു.

പോയിറ്റിയേഴ്സിൽ തന്നെ, അക്രൈസ്തവരായ മാതാപിതാക്കളുടെ മകനായാണ് ഹിലരി ജനിച്ചത്. പ്രായപൂർത്തിയിൽ ക്രൈസ്തവവിശ്വാസം സ്വീകരിച്ച അദ്ദെഹം പൗരോഹിത്യാഭിക്ഷേകത്തിനു മുന്നേ തന്നെ ജന്മനാട്ടിലെ മെത്രാനായി തെരഞ്ഞെടുക്കപ്പെട്ടു. ഈ പദവിയിലെത്തുന്നതിനു മുൻപ് അദ്ദേഹം വിവാഹിതനായിരുന്നോ എന്നു വ്യക്തമല്ല. ഏതായാലും പിൽക്കാലജീവിതത്തെക്കുറിച്ചു ലഭ്യമായ വിവരങ്ങളിൽ കുടുംബജീവിതത്തിന്റെ സൂചനകളൊന്നുമില്ല. ഒരു പ്രബോധകനെന്നനിലയിൽ അദ്ദേഹം പേരെടുത്തു. ഹിലരിയുടെ പ്രഭാഷണം കേൾക്കാനായി പോയിറ്റിയേഴ്സിലെത്തിയ വിശുദ്ധ മാർട്ടിൻ അദ്ദേഹത്തിന്റെ ശിഷ്യനായി. ആരിയനിസത്തോടുള്ള തീവ്രവിരോധത്തിന്റെ പേരിലാണ് അദ്ദേഹം അറിയപ്പെടുന്നത്. അതിന്റെ പേരിൽ അദ്ദേഹം ഇന്നത്തെ തുർക്കിയിലെ ഫിർജിയായിലേക്കു നാടുകടത്തപ്പെടുക പോലും ചെയ്തു. നാലുവർഷത്തെ പ്രവാസജീവിതത്തിൽ അദ്ദേഹം കീർത്തനങ്ങളും ആരിയനിസത്തിന്റെ വിമർശനങ്ങളും എഴുതി. പ്രവാസത്തിൽ നിന്നു മടങ്ങിയെത്തിയ അദ്ദേഹം പൊതുവർഷം 363-ൽ ഇറ്റലി സന്ദർശിക്കുകയും മിലാനിലെ ആരിയൻ മെത്രാനുമായി സംവാദത്തിൽ ഏർപ്പെടുകയും ചെയ്തു.

## അവലംബം


വർഗ്ഗം:300-കളിൽ ജനിച്ചവർ
വർഗ്ഗം:മെത്രാന്മാർ
വർഗ്ഗം:367-ൽ മരിച്ചവർ
വർഗ്ഗം:സഭാപിതാക്കന്മാർ
അലിക്കത്ത്

മുസ്ലീം സമുദായത്തിൽപ്പെട്ട സ്ത്രീകൾ ധരിക്കുന്ന ഒരു സ്വർണാഭരണമാണിത്. കീഴ്ക്കാതിലെ 'കൂട്' എന്ന ആഭരണത്തിനു മുകളിലാണ് ഇവ ധരിക്കുക. ഓരോ കാതിനും ഏഴോ, ഒൻപതോ അലിക്കത്ത് വീതമുണ്ടാകും. കാതിന്റെ വലിപ്പമനുസരിച്ച് എണ്ണം കൂടും. അലിക്കത്തിനെ മുടിയുമായി ബന്ധപ്പെടുത്തുന്ന, മുടിയിൽ കുത്തുന്ന മാട്ടി എന്ന മാലയുമുണ്ടാകും. സ്വർണം കൊണ്ടുള്ള അലിക്കത്ത് കല്യാണത്തിനടുത്തു മാത്രമെ ധരിക്കാറുള്ളൂ.
## ചടങ്ങുകൾ
രണ്ടോ മൂന്നോ വയസ്സു പ്രായമാകുമ്പോഴേ കാതു കുത്തി നൂലുകൾ കോർത്ത് കെട്ടും. പിന്നെ ചെമ്പ് കൊണ്ടുള്ള അലിക്കത്ത് ധരിക്കും. ഈ കർണാഭരണം കാഴ്ചയ്ക്ക് അത്ര ചെറുതല്ലെങ്കിലും തൂക്കം കുറവായിരിക്കും.
## അവലംബം


വർഗ്ഗം:ആഭരണങ്ങൾ
മറാത്താ ലൈറ്റ് ഇൻഫൻട്രി

ഇന്ത്യൻ സൈന്യത്തിലെ ചെറിയ കാലാൾപ്പട ആണ് **മറാത്താ ലൈറ്റ് ഇൻഫൻട്രി**.

## പുറം കണ്ണികൾ
*Maratha Light Infantry - DefenceIndia.com

വർഗ്ഗം:ഇന്ത്യൻ കരസേനയിലെ റെജിമെൻറുകൾ
രജ്പുത്താനാ റൈഫിൾസ്

ഇന്ത്യൻ ആർമിയിലെ ഒരു പഴക്കമുള്ള റൈഫിൾ ആണു **രാജ്പുത്താന റൈഫിൾസ്**. 1921ൽ ബ്രിട്ടീഷ് ഇന്ത്യൻ ആർമിയുടെ ഭാഗമായാണ് ഇത് ആരംഭിച്ചത്. 6 രജ്പുത്താന റൈഫിൾസിൽ മുൻപ് നിലവിലുണ്ടായിരുന്ന ആറു ബറ്റാലിയനുകളെ സംയോജിപ്പിച്ചാണ് ഇത് രൂപീകരിച്ചത്. 
## പേരിന് പിന്നിൽ
ഒരു ഹിന്ദു ഗോത്രമായ രജ്പുത് എന്ന വാക്കിൽ നിന്നാണ് രജ്പുതാന റൈഫിൾസ് എന്ന പേര് ഉണ്ടായത്. രാജസ്ഥാന്റെ പഴയ പേരാണ് രജ്പുതാന എന്നത്. രജ്പുതാന എന്ന സംസ്‌കൃത പദത്തിന്റെ അർത്ഥം രാജ പുത്രൻ എന്നാണ്.

## അവലംബം

വർഗ്ഗം:ഇന്ത്യൻ കരസേന
പാർവോ വൈറസ്

മുഖ്യമായും നായക്കളെ ബാധിക്കുന്ന ഒരു പകർച്ചവ്യാധിവൈറസാണ് **Canine parvovirus type 2** (**CPV2**, അഥവാ, **പാർവോ**).
അശോക് സേഥ്

ഭാരതീയനായ ഹൃദ്‌രോഗ വിദഗ്ദ്ധനാണ് **അശോക് സേഥ്**. ഡൽഹിയിലെ ഫോർട്ടിസ് എസ്കോർട്സ് ഹൃദയ ആശുപത്രിയുടെ ചെയർമാനാണ്. 2015 ൽ വൈദ്യ ശാസ്ത്ര മേഖലയിൽ നൽകിയ സംഭാവനകൾക്കായി പത്മഭൂഷൺ ലഭിച്ചു. 
## പുരസ്കാരങ്ങൾ
*പത്മഭൂഷൺ (2015)
*പത്മശ്രീ (2013)

## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഭിഷഗ്വരർ
രജ്പുത് റെജിമെന്റ്

ഇന്ത്യൻ കരസേനയിലെ ഒരു റെജിമെന്റാണ് **ദ രജ്പുത് റെജിമെന്റ്**. രാജ്പുത് & ആഹിർ എന്നീ വംശങ്ങളിൽ പെട്ടവരാണ് പ്രധാനമായും ഈ റെജിമെന്റിൽ ചേർക്കപ്പെടുക. ബ്രിട്ടീഷുകാർ ഈ വംശജരെ യോദ്ധാക്കളായി കണക്കാക്കിയിരുന്നതുകൊണ്ടാണ് ഇക്കൂട്ടരെ ധാരാളമായി ബ്രിട്ടീഷ് ഇന്ത്യൻ സൈന്യത്തിൽ എടുക്കുകയും ഈ റജിമെന്റ് സ്ഥാപിക്കുകയും ചെയ്തത്.

## അവലംബം

*Bharat-Rakshak Monitor issue on the Rajput Regiment 
* 

## പുറത്തേയ്ക്കുള്ള കണ്ണികൾ
*Global Security: Rajput Regiment
*BharatRakshak.com- Informative site on the Indian Military
*Indian Armed Forces  - Indian military's official website
*Indian Air Force - Official website
*Indian Military Build-up  TIME.com

വർഗ്ഗം:ഇന്ത്യൻ കരസേന
ആപ്പ്

ആപ്പ് എന്നത് ത്രികോണാകൃതിയിലുള്ള ഒരു കൊണ്ടുനടക്കാവുന്ന ചരിവുതലമാണ്. ഇത് ഒരു ലഘുയന്ത്രമാണ്. ഇത് രണ്ടുവസ്തുക്കളെ വേർതിരിക്കുകയോ ഒരു വസ്തുവിന്റെ ഒരു ഭാഗം വേർതിരിക്കുകയോ ചെയ്യുന്നതിനുപയോഗിക്കുന്നു. കൂടാതെ ഒരു വസ്തുവിനെ ഉയർത്താനോ ഒരു വസ്തുവിനെ യഥാർത്ഥസ്ഥലത്ത് ഉറപ്പിച്ചുനിറുത്തുവാനോ ഉപയോഗിക്കുന്നു. ഇതിന്റെ പരന്നതലത്തിൽ പ്രയോഗിക്കുപ്പെടുന്ന ബലം അതിന്റെ എതിർവശത്തുള്ള കൂർത്ത അഗ്രത്തിലേക്ക് കൈമാറ്റം നടത്തിയാണ് പ്രവർത്തിക്കുന്നത്.

വർഗ്ഗം:ലഘുയന്ത്രങ്ങൾ
രജത് ശർമ്മ

ഇന്ത്യ ടിവി എന്ന ഹിന്ദി ചാനലിന്റെ മുഖ്യ പത്രാധിപരും ചെയർമാനുമാണ് **രജത് ശർമ്മ**. 
## വിവാദങ്ങൾ
ഇന്ത്യ ടിവിയിൽ അവതരിപ്പിക്കുന്ന ആപ് കി അദാലത്ത് ഷോ ജനപ്രിയ പരിപാടിയിൽ പ്രധാനമന്ത്രി നരേന്ദ്ര മോദിയുടെ അഭിമുഖം സംപ്രേഷണം ചെയ്തത് വിവാദമായിരുന്നു. മാധ്യമപ്രവർത്തകർ അഭിമുഖം നടത്തുന്നത് മുൻകൂട്ടി നിശ്ചയിച്ച അജണ്ടയനുസരിച്ചാണെന്നു അഭിമുഖത്തിൽ മോദി   പറഞ്ഞിരുന്നു. ഇതിനെത്തുടർന്ന് മുതിർന്ന മാധ്യമ പ്രവർത്തകനും ഇന്ത്യാ ടിവി എഡിറ്റോറിയൽ ഡയറക്ടറുമായ ഖമർ വഹീദ് നഖ്‌വി ഇന്ത്യാ ടിവിയിൽ നിന്നും രാജിവെച്ചു. മോദിയുമായുളള അഭിമുഖം മുൻ കൂട്ടി തയ്യാറാക്കിയതായിരുന്നു എന്നായിരുന്നു അദ്ദേഹത്തിന്റെ ആരോപണം.

## പുരസ്കാരങ്ങൾ
*പത്മഭൂഷൺ  (2015)
## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:മാധ്യമ പ്രവർത്തകർ
വർഗ്ഗം:1956-ൽ ജനിച്ചവർ
ജമ്മു-കാശ്മീർ റൈഫിൾസ്

ഏതെങ്കിലും ഒരു പ്രാദേശികഭരണാധികാരിയുടെ പ്രദേശത്തു നിന്നും ഇന്ത്യൻ കരസേനയിലേയ്ക്ക് പ്രത്യേക റജിമെന്റായി കൂട്ടിചേർക്കപ്പെട്ട ഏക സായുധവിഭാഗമാണ് **ജമ്മു-കശ്മീർ റൈഫിൾസ്.**1963 ലാണ്  ജമ്മു-കശ്മീർ റൈഫിൾസ് എന്നു നാമകരണം ചെയ്യപ്പെട്ടത്.
## അവലംബം

വർഗ്ഗം:ഇന്ത്യൻ കരസേന
ആന്ത്രാക്സ്

ആന്ത്രാക്സ് എന്ന മാരകമായ അസുഖത്തിനു കാരണം ബാസില്ലസ് ആന്ത്രാസിസ് എന്ന ബാക്ടീരിയ ആകുന്നു. ഇതിന്റെ വിവിധ രൂപങ്ങൾ മരണകാാരണമാണ്. കൂടുതലും മൃഗങ്ങളെയാണ് ആന്ത്രാക്സ് ബാധിക്കുന്നത്. മൃഗങ്ങൾക്ക് മനുഷ്യരിൽ ഈ രോഗം പരത്താൻ കഴിയുമെങ്കിലും മനുഷ്യർക്കു തിരിച്ചു മൃഗങ്ങളിൽ ഈ രോഗം പരത്താൻ കഴിയില്ല. വളരെ ഫലപ്രദമായ വാക്സിനുകൾ ഈ രോഗത്തിനെതിരായി നിലവിലുണ്ട്. ആന്റിബയോട്ടിക്ക് ഔഷധങ്ങൾ കൊണ്ട് ചിലതരം ആന്ത്രാക്സ് പൂർണ്ണമായും ഭേദമാക്കാൻ കഴിയും.

ബാസില്ലസ് ജിനസിലെ മിക്ക അംഗങ്ങളെപ്പോലെ ബാസില്ലസ് ആന്ത്രാസിസ് നു വിസ്മൃതാവസ്ഥയിൽ കിടക്കുന്ന സ്പോറുകളുണ്ടാക്കാൻ (എൻഡോസ്പോർ) കഴിയും.  (ഇവ ഫംഗസ്സിന്റെ സ്പോറുകളുമായി തെറ്റുദ്ധരിക്കരുത്.) ഇവയുടെ സ്പോറുകൾക്ക് പ്രതികൂലസാഹചര്യങ്ങളിൽപ്പോലും നൂറ്റാാണ്ടുകളോളം അതിജീവിക്കാാൻ കഴിയും. അത്തരം സ്പോറുകൾ ശാസ്ത്രജ്ഞർ അന്റാർട്ടിക്ക ഉൾപ്പെടെ എല്ലാ ഭൂഖണ്ഡങ്ങളിലും കണ്ടെത്തിയിട്ടുണ്ട്. ഈ സ്പോറുകൾ അകത്തേയ്ക്കു ശ്വസിക്കുകയോ, ഭക്ഷണത്തിലൂടെ തൊലിയിലുള്ള മുറിവിലൂടെയോ അകത്തുകടക്കുകയോ ചെയ്താൽ അവ സജീവമാകുകയും വളരെ വേഗം പെരുകുകയും ചെയ്യും.

ആന്ത്രാക്സ് സാധാരണ കാട്ടിലേയോ വളർത്തുന്നതോ ആയപുല്ലുതിന്നുന്ന ജീവികളെയാണു വേഗം ബാധിക്കുക. അവ തറയിലുള്ള സസ്യങ്ങൾ തിന്നുമ്പോൾ, അഹാരം വഴിയും മൂക്കുവഴി അകത്തേയ്ക്കു വലിക്കുന്ന വായു വഴിയും രോഗാണുക്കൾ അകത്തുകടക്കുന്നു. ഇങ്ങനെ രോഗവാഹികളാകുന്ന സസ്യഭുക്കുകളെ തിന്നുന്ന മാംസഭുക്കുകൾക്കും ആന്ത്രാക്സ് വരാം. രോഗവാഹികളാകുന്ന സസ്യഭുക്കുകളുടെ മാംസം ഭക്ഷിക്കുകയോ മറ്റുവിധം ഇവയുമായി സമ്പർക്കം പുലർത്തുകയോ ചെയ്യുന്ന മനുഷ്യനു ഇവയിൽനിന്നും രോഗം പകരാം.

ആന്ത്രാക്സ് നേരിട്ട് ഒരു രോഗാതുരയായ മൃഗത്തിൽ നിന്നും മറ്റൊന്നിലേയ്ക്കു  പകരാറില്ല; സ്പൊറുകൾ വഴിയാണ് ഈ രോഗം പകരുക. ഈ സ്പോറുകൾ വസ്ത്രങ്ങൾ ചെരിപ്പുകൾ എന്നിവ വഴി പകരാം. ആന്ത്രാക്സ് ബാധിച്ച് ചത്തുപോയ മൃഗത്തിൽ നിന്നും ഈ രോഗം പകരാവുന്നതാണ്. ആന്ത്രാക്സ് സ്പോറുകൾ പൊടിയായി ലളിതമായി നിർമ്മിക്കാമെന്നതിനാൽ ജൈവായുധങ്ങളായി ഉപയോഗിച്ചുവരുന്നതായി പറയപ്പെടുന്നു.
ആന്ത്രാക്സ് നായകളേയും പൂച്ചകളേയും വളരെ അപൂർവ്വമായെ ബാധിക്കുന്നുള്ളൂ.

## ലക്ഷണങ്ങളും അടയാളങ്ങളും
## കാരണം

## ഇതും കാണുക
## റഫറൻസ്
സിക്ക് ലൈറ്റ് ഇൻഫൻട്രി

ഇന്ത്യൻ കരസേനയിൽ സവിശേഷ സ്ഥാനമുള്ള ഒരു റജിമെന്റാണ് **[[Sikh|സിഖ്]] ലൈറ്റ് ഇൻഫൻട്രി**.  **സിഖ് ലൈറ്റ് ഇൻഫൻട്രി** എന്ന പേര് ഈ റെജിമെന്റിന് 1944-ലാണ് ലഭിച്ചത്. മസാബി സിഖ് പയനിയേഴ്സ് 1941-ൽ ചില രാംദാസിയ കമ്പനികളുമായി ലയിച്ചാണ് ഇത് രൂപീകരിക്കപ്പെട്ടത്.

## അവലംബം

*http://www.bharat-rakshak.com/LAND-FORCES/Units/Infantry/108-Sikh-LI.html
*http://www.stuff.co.nz/dominion-post/news/features/obituaries/2325200/John-Maling-The-spy-who-came-in-from-the-hot 
*http://indianarmy.nic.in/infantry/inf_sikhli.html 
*http://google.com/search?q=cache:fDdOAux2_IwJ:www.archive.org/stream/sikhsofpunjab00parruoft/sikhsofpunjab00parruoft_djvu.txt+mazbhi+sikh+pioneers&cd=9&hl=en&ct=clnk&gl=uk
*http://sikhli.info/index.php/history 
*http://www.sikh-heritage.co.uk/movements/Various%20sects/VASects.htm 
*http://www.globalsecurity.org/military/world/india/rgt-sikh-li.htm
*http://mod.nic.in/samachar/1aug2000/html/ch5.htm

## പുറത്തേയ്ക്കുള്ള കണ്ണികൾ
*Sikh Light Infantry  DefenseIndia.com
*Sikhs in British Armed Forces: Gateway to Sikhism  AllAboutSikhs.com
*The Sikh Light Infantry  Regiments.org
*The Sikh Light Infantry  Bharat-Rakshak.com
**Glossary of the tribes and castes of the Punjab and [[North-West Frontier Province (1901–1955)|NWFP]], H A Rose*
**History of the sikh pioneers - Lt-Gen Sir George Mac Munn*
*http://sikhli.info/index.php/history?start=2 

വർഗ്ഗം:ഇന്ത്യൻ കരസേന
ആസ്സാം റെജിമെന്റ്

ഇന്ത്യൻ കരസേനയിലെ ഒരു ഇൻഫന്ററി റെജിമെന്റാണ് **അസ്സാം റെജിമെന്റ്**. ഏഴ് വടക്കു കിഴക്കൻ ഇന്ത്യൻ സംസ്ഥാനങ്ങളിൽ നിന്നാണ് ഈ റെജിമെന്റിലേയ്ക്ക് സൈനികരെ നിയമിക്കുന്നത്.

വർഗ്ഗം:ഇന്ത്യൻ കരസേന
സത്പാൽ സിങ്

മുൻ ഗുസ്തി താരവും ഗുസ്തി പരിശീലകനുമാണ് **സത്പാൽ സിങ്**(ജനനം :  11 മേയ് 1955).  ഒളിമ്പിംക്‌സിൽ രണ്ട് തവണ ഗുസ്തിയിൽ തുടർച്ചയായി മെഡൽ നേടിയിട്ടുളള സുശീൽ കുമാറിന്റെ പരിശീലകനാണ്. 1982 ഏഷ്യാഡിൽ സ്വർണ്ണവും 1974 ഏഷ്യാഡിൽ വെങ്കല മെഡലുമ  ലഭിച്ചിട്ടുണ്ട്. 2015 ൽ പത്മഭൂഷൺ ലഭിച്ചു.*പത്മഭൂഷൺ (2015)

## പുരസ്കാരങ്ങൾ
*പത്മഭൂഷൺ (2015)
*പത്മശ്രീ (1983)
*ദ്രോണാചാര്യ അവാർഡ്(2009)
## അവലംബം


വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യൻ ഗുസ്തി താരങ്ങൾ
വർഗ്ഗം:ദ്രോണാചാര്യ പുരസ്കാരം ലഭിച്ചവർ
വർഗ്ഗം:1955-ൽ ജനിച്ചവർ
ശിവകുമാര സ്വാമി

ലിംഗായത വിശ്വാസത്തിലെ ശ്രീ സിദ്ധഗംഗ മഠാധിപനായിരുന്നു **ശിവകുമാര സ്വാമി** (ജനനം : 1 ഏപ്രിൽ 1907 -2019 ജനുവരി 21). ശ്രീ സിദ്ധ ഗംഗ എഡ്യൂക്കേഷൻ സൊസൈറ്റി സ്ഥാപകനാണ്. 1965 ൽ കർണാടക സർവകലാശാല ഹോണററി ഡോക്ടറേറ്റ് നൽകി. 2015 ൽ പത്മഭൂഷൺ ലഭിച്ചു.*പത്മഭൂഷൺ  (2015) 111 ദിവസവും 295 ദിവസവും ജീവിച്ചിരുന്ന അദ്ദേഹം ജീവിയ്ക്കുന്ന ദൈവം എന്ന പേരിൽ അറിയപ്പെട്ടിരുന്നു. 2019 ജനുവരി 21-ന് അദ്ദേഹം സമാധിയായി.
## പുരസ്കാരങ്ങൾ
*പത്മഭൂഷൺ (2015)
*കർണാടകരത്ന
## അവലംബം

## പുറം കണ്ണികൾ

*A true Karma Yogi 
*Spiritual Holy Place - Sree Siddaganga Mutt 

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:വീരശൈവമത സന്യാസിമാർ
അംബരീഷ് മിത്തൽ

ഭാരതീയനായ പ്രമേഹ രോഗ വിദഗ്ദ്ധനാണ് അംബരീഷ് മിത്തൽ . ഡൽഹിയിലെ ഫോർട്ടിസ് എസ്കോർട്സ് ഹൃദയ ആശുപത്രിയുടെ ചെയർമാനാണ്. 2015 ൽ വൈദ്യ ശാസ്ത്ര മേഖലയിൽ നൽകിയ സംഭാവനകൾക്കായി പത്മഭൂഷൺ ലഭിച്ചു.
## പുരസ്കാരങ്ങൾ
* പത്മഭൂഷൺ  (2015)
## അവലംബം

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:ഭിഷഗ്വരർ
വർഗ്ഗം:1958-ൽ ജനിച്ചവർ
ബാഷ്പം

ഒരു വസ്തു അതിന്റെ ക്രിട്ടിക്കൽ പോയിന്റിനു താഴെയുള്ള ഊഷ്മാവിൽ വാതകാവസ്ഥയിൽ സ്ഥിതിചെയ്യുന്ന അവസ്ഥക്കാണ് **ബാഷ്പം** എന്ന് പറയുന്നത്. അതായത് ബാഷ്പത്തിനെ ഊഷ്മാവിൽ വ്യത്യാസം വരുത്താതെ മർദ്ദത്തിൽ വ്യത്യാസം വരുത്തി സാന്ദ്രീകരണം നടത്തി ദ്രാവകമാക്കി മാറ്റാം. 

ഉദാഹരണത്തിന് ജലത്തിന്റെ ക്രിട്ടിക്കൽ ഊഷ്മാവ് 374 ഡിഗ്രി സെന്റീഗ്രേഡ്. ഇതാണ് ജലം ദ്രാവകാവസ്ഥയിൽ സ്ഥിതിചെയ്യുന്ന ഏറ്റവും കൂടിയ ഊഷ്മാവ്. ജലത്തിന്റെ ഭാഗിക മർദ്ദംകൂട്ടിയാൽ അന്തരീക്ഷത്തിൽ സാധാരണ ഊഷ്മാവിൽ വാതക ജലം സാന്ദ്രീകരണം സംഭവിച്ച് ദ്രാവകമായി മാറും.

വർഗ്ഗം:രാസഗുണങ്ങൾ
വർഗ്ഗം:മർദ്ദം
വർഗ്ഗം:വാതകങ്ങൾ
ലിങ്ക്ഡ് ലിസ്റ്റ്

കമ്പ്യൂട്ടർ സയൻസിൽ ഉള്ളടക്കത്തെ ഒരു ശ്രേണിയായി രേഖപ്പെടുത്താനുപയോഗിക്കുന്ന ഒരു ഡാറ്റാടൈപ്പാണ് ലിങ്ക്ഡ് ലിസ്റ്റ്/ ലിങ്ക് ലിസ്റ്റ് (Linked List) കുറേയധികം നോഡുകൾ കണ്ണി വഴി ബന്ധിപ്പിക്കുന്ന വിധത്തിലാണു ഇതിന്റെ ഘടന. അടിസ്ഥാന രൂപത്തിൽ ഒരു നോഡിൽ ഉള്ളടക്കം, അടുത്ത നോഡിലേക്കുള്ള പോയിന്റർ എന്നിവ കാണും. ഇതിൽ പുതിയ ഒരു ഉള്ളടക്കം ചേർക്കുന്നതിനും നീക്കം ചെയ്യുന്നതിനും എളുപ്പമാണെങ്കിലും, അറേയിൽ നിന്നും വ്യത്യസ്തമായി, ക്രമമില്ലാതെ ഒരു ഉള്ളടക്കം എടുക്കുവാൻ സാധിക്കുകയില്ല. 

നടുവിൽ|ഒരു സിംഗ്ലി ലിങ്ക്ഡ് ലിസ്റ്റ്

ലിങ്ക്ഡ് ലിസ്റ്റ് തന്നെ കണ്ണികൾ എപ്രകാരമൊക്കെ നൽകിയിരിക്കുന്നു എന്നത് അടിസ്ഥാനമാക്കി സിംഗ്ലി, ഡബ്ലി, മൾട്ടി, സർക്കുലാർ ലിങ്ക്ഡ് ലിസ്റ്റ് എന്നിങ്ങനെ പലതരത്തിലുമുണ്ട്. സ്റ്റാക്ക്, ക്യൂ, ലിസ്റ്റ്, അസോസിയേറ്റീവ് അറേ എന്നിവയുടെ നിർമ്മാണത്തിനു ലിങ്ക്ഡ് ഉപയോഗിക്കാറൂണ്ട്. 

വർഗ്ഗം:ഡാറ്റാ ടൈപ്പുകൾ
ജമ്മു-കാശ്മീർ ലൈറ്റ് ഇൻഫൻട്രി

ഇന്ത്യൻ കരസേനയിലെ ഒരു ഇൻഫന്ററി റെജിമെന്റാണ് **ജമ്മു ആൻഡ് കശ്മീർ ലൈറ്റ് ഇൻഫന്ററി** (*ജെ.എ.കെ. എൽ.ഐ.*).

ശ്രീനഗറിലെ അവന്തിപൂറിലെ വിമാനത്താവളത്തിനോടനുബന്ധിച്ചാണ് റജിമെന്റിന്റെ ആസ്ഥാനം. ജമ്മുവിനടുത്തായി ശീതകാലത്തിനുവേണ്ടി ഒരു ചെറിയ സംവിധാനവും ഉണ്ട്. ജമ്മു കശ്മീർ സംസ്ഥാനത്തുനിന്നുള്ള സന്നദ്ധസൈനികരാണ് ഇതിലുള്ളത്. സൈനികരിൽ 50% മുസ്ലീങ്ങളാണ്. മറ്റുള്ളവർ ജമ്മു കശ്മീരിലെ മറ്റ് വിഭാഗങ്ങളിൽ നിന്നുള്ളവരാണ്.

## അവലംബം

വർഗ്ഗം:ഇന്ത്യൻ കരസേന
വരാഹകല്പവൃത്താന്തവർണ്ണനം

മഹാപുരാണങ്ങളിൽ ഒന്നായ സ്കന്ദപുരാണത്തിലെ ഒരു വർണ്ണനയാണ് **വരാഹകല്പവൃത്താന്തവർണ്ണനം**.മാർക്കണ്ഡേയൻ ഇതു വിവരിയ്ക്കുന്നതായാണ് ആഖ്യാനം.
## കഥ
ലോകം മുഴുവൻ സംഹരിച്ച ശേഷം ശങ്കരൻ പ്രളയജലത്തിൽ ശയിയ്ക്കുകയാണെന്നു മാർക്കണ്ഡേയൻ മനസ്സിലാക്കുന്നു.അദ്ദേഹത്തിന്റെ പാദത്തിനു സമീപം ഉമയെയും കാണുന്നു.ഉറക്കമുണർന്ന മഹാദേവൻ കൈകൾ കൊണ്ട് ജലത്തെ ഇളക്കിമറിച്ചു. ജഗത് വെള്ളത്തിനടിയിലാണെന്നു മനസ്സിലാക്കിയ ദേവൻ  ഉടൻ വരാഹരൂപം ധരിക്കുന്നു.

## അവലംബം

വർഗ്ഗം:പുരാണങ്ങൾ
ട്രീ (ഡാറ്റാ സ്ട്രക്ചർ)

കമ്പ്യൂട്ടർ സയൻസിൽ വ്യാപകമായി ഉപയോഗിക്കുന്ന ഒരു ഡാറ്റാ സ്ട്രക്ചറാണ് ട്രീ. നോഡുകളുടെ ഒരു കൂട്ടമാണ് **ട്രീ**. ആരേഖത്തിന്റെ(ഗ്രാഫ്) മറ്റൊരു രൂപമായ ട്രീ ഒരു നോഡിൽ നിന്നും, റൂട്ട് നോഡിൽ നിന്നും തുടങ്ങി, മറ്റ് നോഡുകളിലേക്ക് കണ്ണി ചേർക്കപ്പെട്ട വിധത്തിലാണ്. 

ട്രീയിലെ പ്രഥമ നോഡാണ് റൂട്ട്. റൂട്ട് നോഡിൽ നിന്നും കണ്ണിചേർക്കപ്പെട്ട എല്ലാ നോഡുകളും റൂട്ടിന്റെ ചൈൽഡ് നോഡുകളാണ്, റൂട്ട് അവയുടെ പേരന്റുമാകുന്നു. നോഡുകളെ തമ്മിൽ ബന്ധിപ്പിക്കുന്ന കണ്ണിയെ എഡ്ജ്(edge) എന്നു വിളിക്കുന്നു. ഒരു നോഡിൽ ഡാറ്റയും ചൈൽഡ് നോഡുകളെപ്പറ്റിയുള്ള വിവരങ്ങളും ഉണ്ടാവും. കണ്ണിയിൽ ഏറ്റവും താഴത്തായി വരുന്ന നോഡുകളെ ലീഫ് എന്നും റൂട്ടിനും ലീഫിനും ഇടയിൽ വരുന്നവയെ ഇന്റേണൽ നോഡുകൾ എന്നും വിളിക്കുന്നു, ലീഫിനു ചൈൽഡ് ഉണ്ടാവില്ല. നോൺ ലീനിയർ ഡാറ്റാസ്‌ട്രക്ചറായ ട്രീ ഹൈറാർക്കിക്കൽ രീതിയിലാണ് ഡാറ്റ സൂക്ഷിക്കുന്നത്. 

## നോഡ് ഡെപ്ത്
ഒരു നോഡിൽ നിന്നും റൂട്ട് നോഡിലേക്കുള്ള ദൂരമാണ് പ്രസ്തുത നോഡിന്റെ ഡെപ്ത്(depth), ലിങ്കുകളുടെ/എഡ്ജുകളുടെ എണ്ണം വച്ചു നോഡിന്റെ ആഴം കണക്കാക്കാം.

## നോഡ് ഹൈറ്റ്
ഒരു നോഡിൽ നിന്നും ഏറ്റവും അകലെയുള്ള ലീഫിലേക്കുള്ള ദൂരമാണ് നോഡിന്റെ ഹൈറ്റ്(height). റൂട്ട് നോഡിന്റെ ഹൈറ്റ് ആയിരിക്കും ട്രീയുടെ ഉയരം.
## ട്രീ ട്രാവേർസൽ
ട്രീ ട്രാവേർസൽ(tree traversal), ട്രീസെർച്ച്(tree search)  ട്രീയിലെ നോഡുകളിലൂടെ സഞ്ചരിക്കുന്ന പ്രക്രിയയാണ്. ഓരോ യാത്രയിലും ഒരു നോഡിലൂടെ ഒറ്റത്തവണയേ കടന്നു പോകൂ. 

ട്രീ പലവിധമുണ്ട്, ഹീപ് (ബൈനറി, ബൈനോമിയൽ.. ) സേർച്ച് ട്രീ (AVL, B, B+, റെഡ് - ബ്ലാക്ക്.. ) ഉദാഹരണങ്ങളാണ്.

## അവലംബം
വർഗ്ഗം:ഡാറ്റാ ടൈപ്പുകൾ
സിഗ്നൽസ് കോർപ്സ്

## ആമുഖം
സൈനികാവശ്യത്തിനുള്ള ആശയവിനിമയങ്ങൾ നടത്തുന്നതിനുള്ള സൈനികവിഭാഗമാണ് **സിഗ്നൽ കോർപ്സ്**. യുദ്ധമുന്നണിയിലും, തന്ത്രപ്രധാനമേഖലകളിലും സുഗമമായ ആശയവിനിമയം നടത്തുക എന്നതാണ് ഈ വിഭാഗത്തിന്റെ പ്രധാന ദൗത്യം. ശത്രുവിന്റെ വിവരങ്ങൾ ചോർത്തുക, രഹസ്യസന്ദേശങ്ങൾ എന്തെന്ന് മനസ്സിലാക്കുക, സ്വന്തം സൈന്യത്തിനുള്ള സന്ദേശങ്ങൾ മറ്റാരും ചോർത്താതെ അയക്കുക എന്നിവ മുഖ്യ കർത്തവ്യങ്ങളാണ്

വർഗ്ഗം:സേനകൾ
സജ്ഞയ് ലീല ബൻസാലി

ഭാരതീയനായ ചലച്ചിത്ര സംവിധായകനും സംഗീത സംവിധായകനുമാണ് **സജ്ഞയ് ലീല ബൻസാലി**. പൂനെ ഫിലിം ഇൻസ്റ്റിറ്റ്യൂട്ടിലെ പൂർവ വിദ്യാർത്ഥിയാണ്. 2015 ൽ പത്മശ്രീ പുരസ്കാരം ലഭിച്ചു. 
## പുരസ്കാരങ്ങൾ
*പത്മശ്രീ (2015)
## അവലംബം

## പുറം കണ്ണികൾ

* 
* 

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:1963-ൽ ജനിച്ചവർ
1 ഗൂർഖാ റൈഫിൾസ്

ഇന്ത്യൻ കരസേനയിലെ ഒരു ഇൻഫന്ററി റെജിമെന്റാണ് **1 ഗൂർഖ റൈഫിൾസ്**. നേപ്പാളീസ് വംശജരായ ഗൂർഖ സൈനികരാണ് ഈ റെജിമെന്റിൽ നിയമിതരാകുന്നത്. 1815-ൽ ബ്രിട്ടീഷ് ഇന്ത്യൻ സൈന്യത്തിന്റെ ഭാഗമായാണ് ഇത് രൂപീകരിക്കപ്പെട്ടത്. 1947-ൽ ഇന്ത്യാ വിഭജനത്തെത്തുടർന്ന് ഇത് ഇന്ത്യൻ കരസേനയുടെ ഭാഗമായി.

## അവലംബം

*
*
*
*
*
*
*
*

വർഗ്ഗം:ഇന്ത്യൻ കരസേന
ടാനിയ സച്ദേവ്

ഇന്റർനാഷണൽ മാസ്റ്റർ, വനിത ഗ്രാന്റ്മാസ്റ്റർ എന്നീ നേട്ടങ്ങൾ കരസ്ഥമാക്കിയ ഒരു ഇന്ത്യൻ ചെസ്സ് കളിക്കാരിയാണ് **ടാനിയ സച്ദേവ്** (ജനനം 20 ആഗസ്റ്റ് 1986, ഡൽഹി) .

## അവലംബം

വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:ചെസ്സ് ഇന്റർനാഷണൽ മാസ്റ്റർമാർ
വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
വർഗ്ഗം:1986-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:2010 ഏഷ്യൻ ഗെയിംസിലെ ചെസ്സ് കളിക്കാർ
നെൽക്കിണ്ട

പുരാതന കേരളത്തിലെ ഒരു തുറമുഖനഗരമാണ് **നെൽക്കിണ്ട**. ആയ് രാജവംശത്തിന്റെ തലസ്ഥാനമാണെന്നു കരുതുന്ന നെൽക്കിണ്ടയെപ്പറ്റിയുള്ള വിവരങ്ങൾ പ്ലിനിയുടെ ഗ്രന്ഥങ്ങളിലും എ.ഡി ഒന്നാം നൂറ്റാണ്ടിൽ എഴുതപ്പെട്ട പെരിപ്ലസ് ഓഫ് ദി എറീത്രിയൻ സീ എന്നിവയിലും കാണാം.പെരിപ്ലസ് ഓഫ് ദി എറിത്രിയൻ സീ യിൽ പറയുന്ന സൂചന പ്രകാരം കോട്ടയമോ കോട്ടയത്തിനു വളരെ അടുത്തുള്ള സ്ഥലമോ ആണ് നെൽകിണ്ട എന്ന് കൃത്യമായി സൂചിപ്പിക്കുന്നുണ്ട്. എന്നാൽ കൊല്ലം ജില്ലയിലെ നീണ്ടകര (കല്ലട), തിരുവല്ലയ്ക്കടുത്തുള്ള നിരണം ഇവയിലേതോ ഒന്ന് നെൽക്കിണ്ടയാണെന്നും ചരിത്രകാരന്മാർ കരുതുന്നു. കോട്ടയം, നീർക്കുന്നം എന്നിവയും നെൽക്കിണ്ടയ്ക്ക് സാധ്യത കൽപിക്കുന്ന സ്ഥലങ്ങളാണ്. 

## അവലംബം


വർഗ്ഗം:പ്രാചീനകേരളം
വർഗ്ഗം:കേരളചരിത്രം
പുനീതാ അറോറ

ഇന്ത്യൻ സായുധസേനയിൽ ഏറ്റവും ഉയർന്ന രണ്ടാമത്തെ പദവിയിലെത്തുന്ന ആദ്യവനിതയും ഇന്ത്യൻ നാവികസേനയിലെ വൈസ് അഡ്മിറൽ പദവിയിലെത്തുന്ന ആദ്യ വനിതയുമാണ് **പുനീതാ അറോറ**. ആംഗലേയം:*Punita Arora*. അവിഭക്ത ഇന്ത്യയിൽ ലാഹോറിലെ പഞ്ചാബ് പ്രവിശ്യയിൽ ജനിച്ച ഇവർ ഇന്ത്യാ-പാക് വിഭജനത്തോടെ ഇന്ത്യയിൽ എത്തുകയും വിദ്യാഭ്യാസത്തിനുശേഷം 1963-ൽ പൂനയിൽ ആർമ്ഡ് ഫോഴ്സ് മെഡിക്കൽ കോളേജിൽ ചേർന്നു. 1968-ൽ നാവികസേനയിൽ അംഗമായി. വിശിഷ്ടസേവാ മെഡൽ, സേനാമെഡൽ എന്നിവയും ലഭിച്ചിട്ടുണ്ട്.

## അവലംബം
വർഗ്ഗം:ഇന്ത്യൻ നാവികസേന
വർഗ്ഗം:സ്ത്രീകൾ
വർഗ്ഗം:ജീവിച്ചിരിക്കുന്നവർ
വർഗ്ഗം:1932-ൽ ജനിച്ചവർ
വർഗ്ഗം:ഇന്ത്യൻ സൈനികർ
സിക്കന്ദർ (2009-ലെ ചലച്ചിത്രം)

ജമ്മു-കാശ്മീരിലെ തീവ്രവാദത്തെ പ്രമേയമാക്കി നിർമ്മിച്ച ഒരു ബോളിവുഡ് ചലച്ചിത്രമാണ് **സിക്കന്ദർ** (Hindi: , Urdu: ).

വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:2009-ൽ പുറത്തിറങ്ങിയ ചലച്ചിത്രങ്ങൾ
ജയകുമാരി ചിക്കാല

വൈദ്യ മേഖലയിലെ സേവനങ്ങൾക്ക് 2014-ലെ പത്മശ്രീ പുരസ്കാരം നേടിയ ഭിഷഗ്വരയാണ് **ജയകുമാരി ചിക്കാല**
ആന്ധ്രാപ്രദേശിൽ നിന്നുള്ള അവർ ഇപ്പോൾ ഡെൽഹിയിലാണ് താമസിക്കുന്നത്.

## പുരസ്കാരങ്ങൾ
*2015 ലെ പത്മശ്രീ പുരസ്കാരം

## അവലംബം


വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ വനിതാ ഭിഷഗ്വരർ
സൂസൻ ബ്ലാക്ക്മോർ

ബ്രിട്ടീഷ് എഴുത്തുകാരിയും പ്രഭാഷകയുമാണ് **സൂസൻ ബ്ലാക്ക്മോർ**.(ജ:29 ജൂലൈ 1951).മന:ശാസ്ത്രസംബന്ധിയായ അനേകം കൃതികൾ സൂസൻ രചിച്ചിട്ടുണ്ട്. ഗാർഡിയൻ പത്രത്തിലെ പ്രധാന ലേഖികയുമാണ്.

## പഠനമേഖല
ഓക്സ്ഫ്ഡിലെ സെന്റ്.ഹിൽഡാ കോളേജിൽ നിന്നു സൂസൻ മന:ശാസ്ത്രത്തിൽ ,ശരീര ശാസ്ത്രത്തിലും ബിരുദം നേടുകയുണ്ടായി.അതീന്ദ്രിയ മന:ശാസ്ത്രത്തിൽ പി.എച്ച്.ഡി യും കരസ്ഥമാക്കിയ അവർ ഈ രംഗത്ത് പരീക്ഷണ നിരീക്ഷണങ്ങൾ നടത്തുകയുണ്ടായി.
## കൃതികൾ
*
* (2nd ed.). ISBN 978089733-3443.
* (2nd ed. revised). ISBN 9781573920612.
* (US ed.). ISBN 0879758708.
* (US ed.). ISBN 0806996692.
*
* (US ed.) ISBN 9780195153439.
*
*
* (paperback). ISBN 185168798X.

## പുറംകണ്ണികൾ
* 
* Susan (Sue) Blackmore's blog  at The Guardian.
* 
** TED Talk: Susan Blackmore: Memes and "temes" (TED2008)
* Debate on the motion "belief in God is a dangerous delusion"  between Blackmore and Alister McGrath (author of 'The Dawkins Delusion') at Bristol University on 13 November 2007.
* Web of Stories  (2:12), Susan Blackmore, first of 23 parts.
## അവലംബം
ഉമാ ചക്രവർത്തി

ഇന്ത്യയിലെ സ്ത്രീപക്ഷ ചരിത്രകാരികളിലൊരാളാണ് **ഡോ. ഉമാ ചക്രവർത്തി**. ഡൽഹി വനിതാ സർവ്വകലാശാലയിൽ (യൂണിവേഴ്സിറ്റി കോളേഡ് ഫോർ വിമൻ, ഡൽഹി) മിറാൻഡ ഹൗസിൽ അദ്ധ്യാപികയായിരുന്ന അവർ ബുദ്ധിസം, ആദ്യകാല ഇന്ത്യയുടെ ചരിത്രം, തുടങ്ങിയ വിഷയങ്ങളിലും സമകാലിക വിഷയങ്ങളിലും ശ്രദ്ധേയമായ രചനകൾ നടത്തിയിട്ടുണ്ട്.

വനിതാ സർവ്വകലാശാലയിലെ 1966 മുതൽ 1998 വരെയുള്ള അദ്ധ്യാപനവൃത്തിക്കുശേഷം ഉമ ഇപ്പോൾ, "ഇന്റർനാഷണൽ ഫെഡറേഷൻ ഫോർ റിസർച്ച് ഇൻ വിമൻസ് ഹിസ്റ്ററി" എന്ന അന്താരാഷ്ട്ര സംഘടനയുടെ ബോർഡ് അംഗവും വൈസ് പ്രസിഡന്റുമായി പ്രവർത്തിക്കുന്നു. 1970 മുതൽ വനിതാ മുന്നേറ്റങ്ങളുമായി അവർ ഒത്തൊരുമിച്ച് പ്രവർത്തിച്ചുവരുകയാണ്. ഇതിന്റെ ഭാഗമായി അനവധി വസ്തുതാന്വേഷണ സംഘങ്ങളിൽ അംഗമായിരുന്നുകൊണ്ട് ഭരണകൂട അടിച്ചമർത്തലുകൾ, വനിതകൾക്കെതിരായ അതിക്രമങ്ങൾ, മനുഷ്യാവകാശ നിഷേധങ്ങൾ തുടങ്ങിയവയെക്കുറിച്ച് പഠനം നടത്തിയിട്ടുണ്ട്. "ഗുജറാത്ത് നീതിക്കായുള്ള അന്തർദ്ദേശീയ ട്രൈബ്യൂണലിന്റെ" അംഗമായും പ്രവർത്തിച്ചു. 
## കൃതികൾ
*സോഷ്യൽ ഡയമൻഷൻസ് ഓഫ് ഏർലി ബുദ്ധിസം (1987) 
*റീറൈറ്റിംഗ് ഹിസ്റ്ററി: ദി ലൈപ് ആൻഡ് ടൈംസ് ഓഫ് പണ്ഡിത൪ രമാഭായ് (1998)
*ജെൻഡറിംഗ് കാസ്റ്റ് ത്രൂ എ ഫെമിനിസ്റ്റ് ലെൻസ് (2002)
*എവരിഡേ ലൈഫ്സ്, എവരിഡേ ഹിസ്റ്ററീസ് : ബിയോൺഡ് ദി കിംഗ്സ് ആൻഡ് ബ്രാഹ്മിൺസ് ഓഫ് ഏൻഷ്യന്റ് ഇന്ത്യ  (2006)
*ഡൽഹി കലാപങ്ങൾ : ത്രീ ഡേയ്സ് ഇൻ ദി ലൈഫ് ഓഫ് എ നേഷൻ (1987)
*ഷാഡോ ലൈഫ്സ് : റൈറ്റിംഗ്സ് ഓൺ വിഡോഹുഡ് (2006); 
*ഫ്രം മിത്ത്സ് റ്റു മാർക്കറ്റ്സ് : എസ്സെയ്സ് ഓൺ ജെൻഡർ (1999) 
 
## അവലംബം

വർഗ്ഗം:ഇന്ത്യൻ ചരിത്രകാരികൾ
വർഗ്ഗം:1941-ൽ ജനിച്ചവർ
വർഗ്ഗം:ഓഗസ്റ്റ് 20-ന് ജനിച്ചവർ
അന്ന അറ്റ്‌കിൻസ്

**അന്ന അറ്റ്‌കിൻസ്** ( 16 മാർച്ച്‌  1799 – 9 ജൂൺ 1871 ) ഇംഗ്ലീഷ്കാരിയായ സസ്യശാസ്ത്രജ്ഞയും  ഫോട്ടോഗ്രാഫറും ആയിരുന്നു. ഫോട്ടോഗ്രാഫിക് ചിത്രങ്ങൾ ഉൾപ്പെടുന്ന പുസ്തകങ്ങൾ പ്രസിദ്ധീകരിച്ച ആദ്യ വ്യക്തിയാണ് അന്ന അറ്റ്‌കിൻസ്.  ചില തെളിവുകൾ അനുസരിച്ചു ആദ്യമായി ഫോട്ടോഗ്രാഫുകൾ എടുത്ത വനിത എന്ന ബഹുമതിയും ഇവർക്ക് ലഭിക്കുന്നു.

## ആദ്യകാല ജീവിതം

ഇംഗ്ലണ്ടിൽ കെന്റ് നു സമീപം ടോൺബ്രിജ് എന്ന സ്ഥലത്താണ് ഇവർ ജനിച്ചത്(1799) . ഇവരുടെ അമ്മ 1800-ൽ തന്നെ മരണമടഞ്ഞു. അന്ന പിതാവായ **ജോൺ ജോർജ്ജ് ചിൽഡ്രൻ** ന്റെ സംരക്ഷണയിലാണ് വളർന്നത്. വ്യത്യസ്തമായ ശാസ്ത്ര അഭിരുചികൾ ഉണ്ടായിരുന്ന ജോൺ ജോർജ്ജിന്റെ ബഹുമാനാർഥം ചിൽഡ്രനൈറ്റ്, ചിൽഡ്രൻസ് പൈത്തൻ എന്നീ ധാതുകൾ അറിയപ്പെടുന്നു. ആ കാലത്തു സ്ത്രീകൾക്ക് പൊതുവേ ലഭിച്ചിരുന്നതിലും ഉയർന്ന ശാസ്ത്ര വിദ്യാഭ്യാസം അന്നയ്ക്ക് ലഭിച്ചിരുന്നു.." 1823 ജോൺ ജോർജ്ജ് ചിൽഡ്രൻ വിവർത്തനം ചെയ്ത  Lamarck's Genera of Shells എന്ന പുസ്തകത്തിൽ അന്നയുടെ ചിത്രവേലകൾ ഉണ്ടായിരുന്നു.

1825-ൽ പെല്ലി അറ്റ്‌കിൻസ്നെ വിവാഹം ചെയ്ത അന്ന ഹാൾസ്റ്റീഡ പ്ലേസിൽ താമസിച്ചു. അവിടെ വച്ചാണ് സസ്യശാസ്ത്രം കൂടുതലായി പഠിക്കാൻ തുടങ്ങിയത് ആ സമയത്താണ് ഉണങ്ങിയ ചെടികളെ ശേഖരിക്കുവാനും പിന്നീട് അവയുടെ ഫോറ്റൊഗ്രാംസ് നിർമ്മിക്കുവാനും തുടങ്ങി.

## ഗൂഗിൾ ഡൂഡിൽ
അന്നയുടെ 216-ാം മത്  ജന്മദിനത്തോട് അനുബന്ധിച്ച്, പ്രമുഖ ഇന്റർനെറ്റ് സെർച്ച് എഞ്ചിനായ ഗൂഗിൾ അവരുടെ ബഹുമാനാർത്ഥം 16 മാർച്ച് 2015 നു   ഡൂഡിൽ  പുറത്തിറക്കി.

## അവലംബം

വർഗ്ഗം:സ്ത്രീകൾ
വർഗ്ഗം:സസ്യശാസ്ത്രജ്ഞർ
വർഗ്ഗം:ഛായാഗ്രാഹകർ
വർഗ്ഗം:1799-ൽ ജനിച്ചവർ
വർഗ്ഗം:1871-ൽ മരിച്ചവർ
വർഗ്ഗം:മാർച്ച് 16-ന് ജനിച്ചവർ
വർഗ്ഗം:ജൂൺ 9-ന് മരിച്ചവർ
നാരായൺ ദേശായി

ഗാന്ധിജിയുടെ സെക്രട്ടറിയും എഴുത്തുകാരനുമായിരുന്നു **നാരായൺ ദേശായി**. ഗുജറാത്ത് വിദ്യാപീഠത്തിന്റെ മുൻ ചാൻസലറായിരുന്നു. രാജ്യമെമ്പാടും സഞ്ചരിച്ച് 'ഗാന്ധികഥ' പറച്ചിൽ വഴി  ഗാന്ധിജിയെ പുതിയതലമുറയ്ക്ക് കൂടുതൽ പരിചിതനാക്കി.  യുദ്ധവിരുദ്ധപ്രസ്ഥാനമായ വാർ റെസിസ്റ്റേഴ്‌സ് ഇന്റർനാഷണലിന്റെ അധ്യക്ഷനായിരുന്നു. ഗാന്ധിജിയുടെ ജീവിതവും തത്ത്വചിന്തയും കൃതികളും ആധാരമാക്കി രചിച്ച കൃതിക്ക് ഭാരതീയ ജ്ഞാനപീഠസമിതി നൽകുന്ന മൂർത്തിദേവി പുരസ്‌കാരം  2004 ൽ ലഭിച്ചു.
## ജീവിതരേഖ
1924 ഡിസംബർ 24-ന് ഗുജറാത്തിലെ വൽസാഡിൽ ജനിച്ചു. മഹാത്മാഗാന്ധിയുടെ പ്രൈവറ്റ് സെക്രട്ടറിയും ജീവചരിത്രകാരനുമായ മഹാദേവ് ദേശായിയുടെ മകനാണ്. അഹമ്മദാബാദിലെ സബർമതി ആശ്രമത്തിലും വാർധയിലെ സേവാഗ്രാമിലുമായിരുന്നു ബാല്യം. 1942 ആഗസ്ത് 15-ന് മഹാദേവ് ദേശായി അന്തരിച്ചപ്പോൾ ഗാന്ധിജിയുടെ സെക്രട്ടറിയായി. വിനോബഭാവെയുടെ ഭൂദാനപ്രസ്ഥാനത്തിനു വേണ്ടി ഗുജറാത്തിലങ്ങോളമിങ്ങോളം കാൽനടയായി സഞ്ചരിച്ചു. ഭൂദാനപ്രസ്ഥാനത്തിന്റെ മുഖപത്രമായ 'ഭൂമിപുത്ര' സ്ഥാപിച്ചു. 1959 വരെ അതിന്റെ പത്രാധിപരുമായിരുന്നു. വിനോബഭാവെ സ്ഥാപിക്കുകയും ജയപ്രകാശ് നാരായൺ നയിക്കുകയുംചെയ്ത അഖിലഭാരതീയ ശാന്തിസേനാമണ്ഡലിന്റെ പ്രവർത്തകനായിരുന്നു. ജയപ്രകാശ് നാരായണനുമായി അടുത്ത ബന്ധം പുലർത്തിയിരുന്ന ദേശായി, അടിയന്തരാവസ്ഥക്കെതിരെയുള്ള കാമ്പയിനുകളിൽ സജീവമായി.  സംഘർഷങ്ങൾക്ക് അഹിംസാമാർഗ്ഗത്തിലൂടെ പരിഹാരംകാണാൻ ശ്രമിക്കുന്ന അന്താരാഷ്ട്രപ്രസ്ഥാനമായ പീസ് ബ്രിഗേഡ്‌സ് ഇന്റർനാഷണലിന്റെ സ്ഥാപനത്തിൽ പങ്കുവഹിച്ചു.

## കൃതികൾ
## പുരസ്കാരങ്ങൾ
*യുനെസ്‌കോയുടെ അന്താരാഷ്ട്ര സമാധാനസമ്മാനം (1998)
* ജാംനലാൽ ബജാജ് പുരസ്‌കാരം (1999)
* രണ്ടുവട്ടം ഗുജറാത്തി സാഹിത്യ അക്കാദമി പുരസ്‌കാരം 
* രഞ്ജിത്‌റാം സുവർണ ചന്ദ്രക് (2001-ൽ ഗുജറാത്ത് സാഹിത്യത്തിലെ പരമോന്നതബഹുമതി) 
*മൂർത്തിദേവി പുരസ്‌കാരം(2004)

## അവലംബം


വർഗ്ഗം:അഹിംസയുടെ വക്താക്കൾ
വർഗ്ഗം:1924-ൽ ജനിച്ചവർ
വർഗ്ഗം:2015-ൽ മരിച്ചവർ
വർഗ്ഗം:ഗാന്ധിയർ
വർഗ്ഗം:ഗുജറാത്തികൾ
വർഗ്ഗം:സമാധാനവാദികൾ
ചൂണ്ടൽ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **ചൂണ്ടൽ**. ചൂണ്ടൽ ഗ്രാമപഞ്ചായത്തിന്റെ ഭാഗമാണിത്. തൃശ്ശൂർ-കുറ്റിപ്പുറം സംസ്ഥാനപാതയിൽ തൃശ്ശൂരിൽ നിന്ന് 20 കിലോമീറ്റർ വടക്കുപടിഞ്ഞാറുമാറിയാണ് ചൂണ്ടൽ ഗ്രാമം സ്ഥിതിചെയ്യുന്നത്. കുന്നംകുളം, ഗുരുവായൂർ, ചാവക്കാട് എന്നീ പട്ടണങ്ങൾ ചൂണ്ടലിന്റെ സമീപസ്ഥലങ്ങളാണ്. 

ഒരു സമതലപ്രദേശമായ ചൂണ്ടലിൽ പ്രധാന കൃഷികൾ നെല്ല്, തെങ്ങ്, വാഴ തുടങ്ങിയവയാണ്. സംസ്ഥാനപാതയുടെ ഇരുവശവുമുള്ള മനോഹരമായ നെൽപ്പാടങ്ങൾ കണ്ണഞ്ചിപ്പിക്കുന്ന കാഴ്ചയാണ്.  

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
സിനിമാരൂപങ്ങൾ

സിനിമകളുടെ കഥാഖ്യാനരീതികളിലുള്ള സാമാന്യതകളെ തരംതിരിച്ച് പഠിക്കുന്ന പ്രക്രിയ ആണ് സിനിമാരൂപങ്ങൾ. സിനിമാരൂപങ്ങൾ ഏറ്റവും പ്രകടമായി കാണാവുന്ന വേദികളാണു അവാർഡുദാന ചടങുകൾ. വ്യത്യസ്ത സിനിമാവ്യവസായങളിൽ നിലനിൽക്കുന്ന സിനിമാരൂപങളെ ഈ ചടങുകൾ ആദരിക്കുകയും അതു മൂലം സ്ഥാപിക്കുകയും ചെയ്യുന്നു.
## ഹോളിവുഡ് സിനിമാരൂപങ്ങൾ
ഹോളിവുഡ് സിനിമയിൽ പൊതുവായി കാണുന്ന ചില സിനിമാരൂപങ്ങളാണ് വെസ്റ്റേൺ, മ്യൂസിക്കൽ, ആക്ഷൻ, ക്രൈം, റൊമാൻസ് മുതലായവ.

## ഇന്ത്യൻ സിനിമാരൂപങ്ങൾ
ഹോളിവുഡ് സിനിമയിൽ നിന്നും വ്യത്യസ്തമായി ഇന്ത്യൻ സിനിമയിൽ കൂടുതലായും മിസ്രസിനിമാരൂപങളാണു കാണാറുള്ളത്. ഒരു സിനിമയിൽ തന്നെ സംഗീതവും റൊമാൻസും ആക്ഷനും ഒരുമിക്കുന്ന ഒരു പ്രക്രിയയാണു ഇവിടെ കാണുവാൻ കഴിയുന്നത്. 
## മലയാള സിനിമാരൂപങ്ങൾ
പ്രാദേശിക സിനിമ എന്ന നിലയിൽ മലയാള സിനിമയ്ക്ക് പല പ്രത്യേകതകളും കാണാവുന്നതാണു. ഇന്ത്യൻ സിനിമയിൽ ഉള്ളതുപോലെ മിസ്രസിനിമാരൂപങളാണു ഇവിടെയും കാണാൻ കഴിയുന്നത്. എന്നിരുന്നാലും കലാസിനിമ, മധ്യവർത്തിസിനിമ, വാണിജ്യസിനിമ എന്നിങ്ങനെയുള്ള വ്യക്തമായ വേർതിരിവുകളും മലയാള സിനിമയിൽ കാണാവുന്നതാണു.
## അവലംബം

വർഗ്ഗം:ചലച്ചിത്രം
ഗോപാലകൃഷ്ണ ഗോഖലേ സ്കൂൾ

ഹരിജന വിഭാഗക്കാരെ സമൂഹത്തിന്റെ മുഖ്യധാരയിലേക്കു് കൊണ്ടവരുവരാനുള്ള പ്രവർത്തനങ്ങളുടെ ഭാഗമായി കെ. കേളപ്പൻ  മൂടാടി ഗ്രാമപഞ്ചായത്തിൽ ഒരു വിദ്യാലയം തുടങ്ങുകയുണ്ടായി. ഗാന്ധിജി വിഭാവനം ചെയ്ത തൊഴിലധി‍ഷ്ഠിത വിദ്യാഭ്യാസം അക്ഷരാർത്ഥത്തിൽ നടപ്പിലാക്കിയ വിദ്യാലയമായിരുന്നു ഇത്. കേരളത്തിലെ നവോത്ഥാന പ്രവർത്തനങ്ങളിൽ എടുത്തുപറയാവുന്ന ഒരേടായിരുന്നു ഈ വിദ്യാലയം. 1925 -ൽ ആയിരുന്നു വിദ്യാലയം സ്ഥാപിതമായത്. പിന്നീട് ഇന്ത്യൻ സ്വാതന്ത്ര്യ സമരപ്രവർത്തകനായ ഗോപാല കൃഷ്ണ ഗോഖലേ കേരള സന്ദർശനത്തിന് വന്നപ്പോൾ വിദ്യലയത്തെക്കുറിച്ച് അറിയുകയും ഇവിടെ സന്ദർശിക്കുകയും ചെയ്തു. അദ്ദേഹത്തിനോടുള്ള ബഹുമാനപുരസ്കരം പിന്നീട് വിദ്യാലയം ഗോപാലകൃഷ്ണ ഗോഖലേ സ്കൂൾ എന്നു് നാമകരണം ചെയ്തു. അതോടൊപ്പംതന്നെ ആ ചെറിയഗ്രാമത്തിനു് ഗോപാപുരം എന്ന് പേരുവരികയും ചെയ്തു. ഹരിജന വിദ്യാർത്ഥികൾക്ക് താമസിച്ച് പഠിക്കുവാനും പലതരം കൃഷികളിലേർപ്പെടാനും സൌകര്യമുണ്ടായിരുന്നു. മലബാറിലെ നവോത്ഥാന പ്രവർത്തനങ്ങളിൽ ഗോഖലേ സ്കൂളിനു് വലിയ പങ്കുണ്ട്. കേളപ്പജിയ്ക്ക് സ്കൂൾ ഒറ്റയ്ക്ക് ഏറ്റെടുത്തു നടത്താൻ കഴിയാത്ത സാഹചര്യത്തിൽ ദേവധാർ മലബാർ പുനരുദ്ധാരണ സംഘം വിദ്യാലയം ഏറ്റെടുക്കുകയും , വിദ്യാലയം നല്ലരീതിയിൽ മുന്നോട്ടുകൊണ്ടുപോകുകയും ചെയ്തു. സംഘത്തിന്റെ പ്രവർത്തകരായിരുന്നു വിദ്യാലയത്തിലെ അദ്ധ്യാപകരിൽ ഏറിയവരും.

സദാ സാമൂഹ്യപ്രവർത്തനത്തിലും ന്യൂനപക്ഷ ജാതിയിൽപ്പെട്ട ജനങ്ങൾക്ക് വേണ്ടിയും ഗോപാലകൃഷ്ണ ഗോഖലേ സ്കൂളിലെ അദ്ധ്യാപകർ പ്രവർത്തിച്ചു. പ്രശസ്ത സാഹിത്യകാരനായ തിക്കോടിയൻ ഗോപാലകൃഷ്ണ ഗോഖലെ സ്കൂളിൽ അദ്ധ്യാപകനായി സേവനമനുഷ്ഠിച്ചിരുന്നു.

## അവലംബം

*http://lsgkerala.in/moodadipanchayat/history/ 

വർഗ്ഗം:വിദ്യാഭ്യാസസ്ഥാപനങ്ങൾ
ചെറിയ കൊച്ചുണ്ണിത്തമ്പുരാൻ

കൊടുങ്ങല്ലൂർ ഗുരുകുലത്തിലെ പ്രശസ്തപണ്ഡിതനും കവി സാർവ്വഭൗമൻ എന്ന ബഹുമതിപ്പേരും നേടിയ വ്യക്തിയാണ് **ചെറിയ കൊച്ചുണ്ണിത്തമ്പുരാൻ**. (1858 മാർച്ച് 29 - 1926 ജൂലൈ 26) മലയാളത്തിൽ മുപ്പതോളം കൃതികൾ രച്ചിച്ചിട്ടുണ്ട്.

പൂരാടത്തു മനയ്ക്കൽ ഗംഗാധരൻ നമ്പൂതിരിയുടേയും ഇക്കാവുത്തമ്പുരാട്ടിയുടെയും മകനായി 1858 മാർച്ച് 29-നു ജനിച്ചു. ബാലപാഠങ്ങൾ അഭ്യസിച്ച ശേഷം ഗോദവർമ്മ, രാമവർമ്മ എന്നീ അമ്മാവന്മാരിൽ നിന്നും വ്യാകരണം, കാവ്യനാടകാലങ്കാരാദികൾ, ജ്യോതിഷം, വൈദ്യം, വേദാന്തം എന്നിവ പഠിച്ചു. കൊച്ചിരാജാവിന്റെ സുഹൃത്തായിരുന്നു കൊച്ചുണ്ണിത്തമ്പുരാൻ. സാഹിത്യവും വൈദ്യവുമായി ജീവിതത്തിൽ ഏറിയ പങ്കും തമ്പുരാൻ കൊടുങ്ങല്ലൂരിൽത്തന്നെ കഴിച്ചുകൂട്ടി. സുഹൃത്തായിരുന്ന കാത്തുള്ളി അച്ച്യുതമേനോന്റെ സഹോദരി ജാനകി അമ്മയെ 1858-ൽ വിവാഹം ചെയ്തു. 1926 ജൂലൈ 26-ന് ഹൃദ്രോഗം മൂലം മരിച്ചു.

സോമതിലകം ഭാണം ആദ്യകാല രചനയാണ്. വളരെക്കുറച്ച് ഭാണങ്ങൾ മാത്രമേ മലയാളത്തിൽ തമ്പുരാൻ രചിച്ചിട്ടുള്ളൂ. തൊണ്ണൂറ്റിയൊമ്പതിലെ വെള്ളപ്പൊക്കത്തെക്കുറിച്ചെഴുതിയ നീണ്ട പദ്യമാണ് *അതിവാതവർഷം*. ഇദ്ദേഹം രചിച്ച കല്യാണിനാടകമാണ് ആദ്യത്തെ സ്വതന്ത്ര നാടകം.
## കൃതികൾ
അദ്ദേഹത്തിന്റെ കൃതികൾ താഴെ കൊടുത്തിരിക്കുന്നവയാണ്.

* കാന്തവൃത്തം
* പാണ്ഡവോദയം - മഹാകാവ്യം
* അന്യാപദേശം
* ശബ്ദഭംഗി, 1895
* ബാലോപചാരം, 1913
* സാവിത്രിമാഹാത്മ്യം, 1915
* അതിവാതവർഷം, 1890
* ഗോശ്രീശാദിത്യചരിതം (അഥവാ രാമവർമ്മവിലാസം), 1919
* വഞ്ചീശവംശംമഹാകാവ്യം, 1918
*  ദേവീമാഹാത്മ്യം ഭാഷ, 1911
* പാണ്ഡവോദയംകാവ്യം, 1913
* പാണ്ഡവോദയം, 1913
* ബാലോപദേശം 1 മുതൽ 4 വരെ സർഗ്ഗങ്ങൾ, 1917
* ഭദ്രാവതാരം, 1961
* ഭദ്രോൽപത്തി കിളിപ്പാട്ട്‌, 1961
* ഭദ്രാവതാരം കിളിപ്പാട്ട്‌, 1893
* മലയാംകൊല്ലം മഹാകാവ്യം, 1913
* മധുരമംഗലം, 1932
* മലയാംകൊല്ലം, 1941
* മലയാംകൊല്ലം മഹാകാവ്യം, 1968
* യക്ഷിയും വിപ്രനും, 1967
* രാമാശ്വമേധം കിളിപ്പാട്ട്‌, 1925
* ലക്ഷ്മീസ്വയംവരം, 1907
* കല്യാണിനാടകം, 1889
* സോമതിലകം ഭാണം, 1968
* ഉമാവിവാഹം
* അതിവാതവർഷം, 1925
* മധുരമംഗലം ഭാഷാനാടകം, 1892
* വിപ്രസന്ദേശം 

## അവലംബം

## പുറം കണ്ണികൾ
* മലയാംകൊല്ലം (മഹാകാവ്യം)
* യക്ഷിയും വിപ്രനും 

വർഗ്ഗം:മലയാളകവികൾ
എം.കെ. വെങ്കിടകൃഷ്ണൻ

മുൻ ഐ.എസ്.ആർ.ഒ. ശാസ്ത്രജ്ഞനാണ് **എം.കെ. വെങ്കിടകൃഷ്ണൻ**. ഇന്ത്യൻ റോക്കറ്റുകൾക്ക് ബഹിരാകാശക്കുതിപ്പിനാവശ്യമായ ഖര ഇന്ധനം നിർമ്മിക്കുന്നത് ഇദ്ദേഹമാണ്. ഇന്ത്യയിൽ ഈ ജോലി ചെയ്യുന്ന ഏക വ്യക്തിയും ഇദ്ദേഹമാണ്. ഇന്ത്യൻ പ്രതിരോധമേഖലയിലും ഇദ്ദേഹത്തിന്റെ ജ്വലനസഹായി ഉപയോഗിക്കുന്നുണ്ട്. 1986-ലാണ് ഇദ്ദേഹത്തിന്റെ ഉടമസ്ഥതയിലുള്ള മുന്നൂർക്കോട്ടുള്ള മപ്പാട്ടുമഠത്തിനു ഐ.എസ്.ആർ.ഒ. ഇന്ധനം നിർമ്മിക്കാനുള്ള അനുമതി നൽകിയത്. ഇന്ത്യയുടെ ചൊവ്വാ പര്യവേഷണ ദൗത്യമായ മംഗൾയാനു 400 കിലോഗ്രാം ക്രോമേറ്റ് ഖര ഇന്ധനം ഇദ്ദേഹമാണ് നിർമ്മിച്ചു നൽകിയത്.

പാലക്കാട് ജില്ലയിലെ ചെർപ്പുളശ്ശേരി സ്വദേശിയാണ് വെങ്കിടകൃഷ്ണൻ. 1964-ൽ രസതന്ത്ര ബിരുദം പൂർത്തിയാക്കി. തുടർന്ന് ഭാഭാ അറ്റോമിക് റിസർച്ച് സെന്ററിൽ ചേർന്നു. ഇവിടെ നിന്നും കോഴ്‌സ് പൂർത്തിയാക്കിയ ശേഷം തിരുവനന്തപുരം തുമ്പ റോക്കറ്റ് വിക്ഷേപണ കേന്ദ്രത്തിൽ ജോലിയിൽ പ്രവേശിച്ചു. 1969 ൽ വിക്രം സാരാഭായ് സ്‌പേസ് സെന്ററിൽ പ്രവേശിച്ചു. വിക്രംസാരാഭായ് സ്‌പേസ് സെന്ററിലെ (വി.എസ്.എസ്.സി.) റോക്കറ്റ് പ്രൊപ്പലന്റ് പ്ലാന്റ് മാനേജരായിരുന്ന ഇദ്ദേഹം 1990-ൽ ഐ.എസ്.ആർ.ഒ.യിൽ നിന്നും സ്വയം വിരമിച്ചു. പിന്നീട് ജന്മഗ്രാമമായ മുന്നൂർക്കോട് വീട്ടുവളപ്പിൽ ചെറിയ ഷെഡ്ഡ് കെട്ടി റോക്കറ്റുകൾക്കുള്ള ഇന്ധനം ഉത്പാദനം ആരംഭിച്ചത്. ഇരുപതിലധികം റോക്കറ്റുകൾക്കാവശ്യമായ ഇന്ധനം ഇദ്ദേഹം നിർമ്മിച്ചു നൽകിയിട്ടുണ്ട്.

## അവലംബം

വർഗ്ഗം:ഇന്ത്യൻ ബഹിരാകാശ ശാസ്ത്രജ്ഞർ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
വടകര കൃഷ്ണദാസ്

പ്രശസ്ത മാപ്പിളപ്പാട്ട് ഗായകനും സംഗീതസംവിധായകനുമാണ് വടകര കൃഷ്ണദാസ്.  കെ.കെ കൃഷ്ണൻ എന്നാണ് യഥാർത്ഥ പേര്. മാപ്പിളപ്പാട്ടുകൾക്ക് പുറമെ നാടകഗാനങ്ങളും ലളിതഗാനങ്ങളും നാടൻ പാട്ടുകളും ഇദ്ദേഹം പാടിയിട്ടുണ്ട്. ഒരു സിനിമയ്ക്കും സംഗീതം പകർന്നിട്ടുണ്ട്. വസന്തയാണ് ജീവിതപങ്കാളി. വാർദ്ധക്യസഹജമായ അസുഖങ്ങൾ മൂലം  വടകര താലൂക്ക് ആശുപത്രിയിൽ വച്ച് 2016 സപ്തംബർ 8ന് അന്തരിച്ചു.

=ജീവിതരേഖ=
കെ.കെ കൃഷ്ണൻ എന്ന പേര് കൃഷ്ണദാസ് എന്നാക്കി മാറ്റിയത് സംസ്കൃത പണ്ഡിതൻ കാവിൽ പി. രാമൻ പണിക്കരാണ്. ചെറുശ്ശേരിയുടെ കൃഷ്ണഗാഥ ചിട്ടപ്പെടുത്തിപ്പാടിയതിന്റെ ബഹുമാന സൂചകമായാണിത്. ജന്മദേശത്തിന്റെ പേരുകൂടിച്ചേർത്ത് അത് വടകര കൃഷ്ണദാസ് എന്നായി. അവിഭക്ത കമ്യൂണിസ്റ്റ് പാർട്ടിയുടെ ചെറുതും വലുതുമായ സമ്മേളനങ്ങളിൽ ഒഞ്ചിയം രക്തസാക്ഷികളെക്കുറിച്ചും വിപ്ലവകാരികളെക്കുറിച്ചും കൃഷ്ണദാസിന്റെ ഗാനാലാപനം അവിഭാജ്യഘടകമായിരുന്നു. 

കവി വി.ടി കുമാരൻ മാസ്റ്ററുടെ പ്രേരണയാലാണ് കൃഷ്ണദാസ് സംഗീതം ശാസ്ത്രീയമായി അഭ്യസിക്കുന്നത്. അതിനുശേഷം അദ്ദേഹം  ധാരാളം മാപ്പിളപ്പാട്ടുകൾക്കും നാടക ഗാനങ്ങൾക്കും സംഗീതസംവിധാനം നിർവ്വഹിച്ചു. പി.ടി അബ്ദുറഹ്മാന്റെ 'ഓത്തുപള്ളീലന്ന് നമ്മൾ പോയിരുന്ന കാലം' എന്ന ഗാനത്തിന് ആദ്യം സംഗീത നല്കിയത് വടകര കൃഷ്ണദാസാണ്. കണ്ണാടിക്കൂട് [1983] എന്ന സിനിമയിലെ ഗാനങ്ങൾക്കും അദ്ദേഹം സംഗീതം നല്കി.
## അവലംബം

വർഗ്ഗം:മാപ്പിളപ്പാട്ട് ഗായകർ
വർഗ്ഗം:സംഗീതസം‌വിധായകർ
കണ്ടിയൂർ

ആലപ്പുഴ ജില്ലയിൽ മാവേലിക്കരയ്ക്കടുത്താണ് **കണ്ടിയൂർ**. ഇവിടുത്തെ അതിപുരാതന ക്ഷേത്രമാണ് കണ്ടിയൂർ മഹാദേവക്ഷേത്രം. ഓടനാട് രാജാവിന്റെ തലസ്ഥാനം കണ്ടിയൂരായിരുന്നു.
## സ്ഥല നാമത്തിനു പിന്നിൽ
കണ്ടിയൂർ മഹാദേവക്ഷേത്രവുമായി ബന്ധപ്പെട്ടാണ് പല സ്ഥല നാമ കഥകളും. അതിൽ ഒന്ന് മൃഗണ്ഡു മുനിയെ ബന്ധപ്പെടുത്തിയുള്ളതാണ്. മാർക്കണ്ഡേയ മഹർഷിയുടെ പിതാവായ മൃഗണ്ഡു മുനിയ്ക്ക് കിരാതമൂർത്തിയുടെ ഒരു തേവാര ബിംബം ഒരിക്കൽ കിട്ടുകയുണ്ടായി. അദ്ദേഹം അത് ഭൂമിയിലെ ഉത്തമ സ്ഥലത്തുവെച്ച് നിത്യ പൂജനടത്താൻ ആഗ്രഹിക്കുകയും, ഒടുവിൽ അച്ചൻകോവിലാറിന്റെ തീരത്തെ സുന്ദരദേശം കണ്ട് അദ്ദേഹം ശിവലിംഗം അവിടെ പ്രതിഷ്ഠിച്ചുവെന്നും ഐതിഹ്യം. അദ്ദേഹം **കണ്ടതിൽ-നല്ല-ഊർ** ആയതിനാൽ സ്ഥലനാമം ലോപിച്ച് **കണ്ടിയൂർ** ആയി എന്നു വിശ്വസിക്കുന്നു.

രണ്ടാമത്തെ ഐതിഹ്യം ബ്രഹ്മദേവനെ സംബന്ധിച്ചുള്ളതാണ്. കള്ളം പറഞ്ഞ് മഹാവിഷ്ണുവിനോട് മത്സരത്തിൽ ജയിക്കാൻ ശ്രമിച്ച ബ്രഹ്മദേവന്റെ ഒരു തല ശിവപെരുമാൾ തന്റെ ചെറുവിരലിനാൽ മുറിച്ച് ശ്രീകണ്ഠനായി. ഇതു നടന്നത് ഇവിടെ അച്ചൻകോവിലാറിന്റെ തീരത്ത് വെച്ചാണത്രേ. അങ്ങനെ ശ്രീകണ്ഠനെ ബന്ധപ്പെടുത്തി സ്ഥലനാമം **ശ്രീകണ്ഠിയൂരും** പിന്നീട് കണ്ടിയൂർ എന്നും രൂപാന്തരപ്പെട്ടുവെന്ന് മറ്റൊരു ഐതിഹ്യം. പിന്നീട് അവിടെ വിഷ്ണുവിന്റെ ആറാം അവതാരമായ പരശുരാമനാണ് ഇവിടെ ലിംഗ പ്രതിഷ്ഠ നടത്തിയെന്നാണ് ഐതിഹ്യം..
## അവലംബം

## ഇതും കാണുക
*കണ്ടിയൂർ മഹാദേവക്ഷേത്രം
ടെറി പ്രാച്ചെറ്റ്

ബ്രിട്ടീഷ് സാഹിത്യകാരനായിരുന്നു **ടെറി പ്രോച്ചെറ്റ്** . 'ഡിസ്‌ക് വേൾഡ്' എന്ന നോവൽ പരമ്പരയിലൂടെയിലൂടെയാണ് അദ്ദേഹം ശ്രദ്ധേയനായിരുന്നത്. എട്ട് വർഷമായി മറവിരോഗം ബാധിച്ച് ചികിത്സയിലായിരുന്നു. ചികിത്സയിലിരിക്കയും അദ്ദേഹം നോവലെഴുതിയിരുന്നു. 37 ഭാഷകളിലായി അദ്ദേഹത്തിന്റെ എട്ടു കോടിയോളം പുസ്തകങ്ങൾ വിറ്റഴിക്കപ്പെട്ടു.

## ജീവിതരേഖ
1949 ഏപ്രിൽ 28ന് ബ്രിട്ടനിലെ ബീക്കൺസ്ഫീൽഡിൽ ആണ് ജനനം. 22ാം വയസ്സിൽ ആദ്യനോവലായ 'ദ കാർപറ്റ് പീപ്പിൾ' പുറത്തിറങ്ങി. ഫാന്റസി നോവലുകൾ ഉൾപ്പെടെ 70 പുസ്തകങ്ങൾ രചിച്ചിട്ടുണ്ട്. പ്രാദേശിക പത്രപ്രവർത്തകനായിരുന്ന ടെറിയുടെ ആദ്യനോവലായ കളർ ഓഫ് മാജിക്ക് 1983-ലാണ് പുറത്തിറങ്ങി. ഇത് ബെസ്റ്റ് സെല്ലറായതോടെ മുഴുവൻ സമയ എഴുത്തുകാരനായി.  ഡിസ്‌ക് വേൾഡ് പരമ്പരയിൽപെട്ട നാല്പതോളം കൃതികൾ ടെറി എഴുതിയിട്ടുണ്ട്. പ്രശസ്തിയുടെ പാരമ്യത്തിലെത്തി നിൽക്കുമ്പോൾ, 2007-ൽ ടെറി അൾഷിമേഴ്‌സ് രോഗബാധിതനായി. രോഗബാധിതനായശേഷം സ്​പീച്ച് റെക്കഗ്നിഷൻ സോഫ്റ്റ് വെയറിന്റെയും മറ്റും സഹായത്തോടെ മൂന്ന് പുസ്തകങ്ങളാണ് ഇത്തരത്തിൽ പുറത്തിറക്കി. 2014-ൽ പുറത്തിറങ്ങിയ ദ ലോങ് മാർസ് ആണ് അവസാന രചന.

രോഗബാധിതനായ ശേഷം അദ്ദേഹം രോഗികളുടെ അവകാശങ്ങൾക്കായും പരസഹായത്തോടുകൂടിയുള്ള മരണത്തിന് നിയമാനുമതി ലഭിക്കണമെന്നാവശ്യപ്പെട്ടും നിരവധി പ്രവർത്തനങ്ങൾ നടത്തി. പരസഹായത്തോടെയുള്ള മരണത്തിന് (Assisted death) അനുമതി തേടി ചില ഡോക്യുമെന്റികളും പ്രബന്ധങ്ങളും ടെറി പ്രാച്ചെറ്റ് അവതരിപ്പിച്ചു. 
## അവലംബം

## പുറം കണ്ണികൾ

* 
* 
* Bookclub: BBC's James Naughtie and a group of readers talk to Terry Pratchett about his book *Mort* (**audio**)
* Terry Pratchett Archive at Senate House Library, University of London 
* Terry Pratchett talking about The Long Earth with Stephen Baxter , Royal Institution video, 21 June 2012
* 12 October 2009 radio interview discussing 'Unseen Academicals' and brain donation at BBC Wiltshire
* Out of the shadows : Four videos in which Terry Pratchett reveals what it was like to be diagnosed with posterior cortical atrophy (PCA), a rare variant of Alzheimer's disease.
* 2 May 2007 Live Webchat  transcript at Douglas Adams Continuum
* 
* Meeting Mr Pratchett at *[[The Age]]*
* Pratchett talks about his diagnosis with Alzheimer's, from the Daily Mail (UK)
*On-line video interview for Czech TV (24. 4. 2011)
ഈഷാ കരുവാഡെ

ഇന്റർനാഷണൽ മാസ്റ്റർ, വനിത ഗ്രാന്റ്മാസ്റ്റർ എന്നീ നേട്ടങ്ങൾ കരസ്ഥമാക്കിയ ഒരു ഇന്ത്യൻ ചെസ്സ് കളിക്കാരിയാണ് **ഈഷാ കരുവാഡെ**. 

## അവലംബം

വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:1987-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:2010 ഏഷ്യൻ ഗെയിംസിലെ ചെസ്സ് കളിക്കാർ
വർഗ്ഗം:ചെസ്സ് ഒളിമ്പ്യാഡിൽ മത്സരിച്ചവർ
വർഗ്ഗം:ചെസ്സ് ഇന്റർനാഷണൽ മാസ്റ്റർമാർ
വർഗ്ഗം:വനിത ചെസ്സ് ഗ്രാന്റ്മാസ്റ്റർമാർ
സ്പുട്നിക്ക് 2

മനുഷ്യ നിർമിതമായ രണ്ടാമത്തെ കൃത്രിമ ഉപഗ്രഹമാണ്‌ സ്പുട്നിക്ക് 2. ബഹിരാകാശത്ത് എത്തിയ ആദ്യ ജീവി എന്ന ബഹുമതിക്കർഹയായ ലൈക്ക എന്ന നായ യാത്ര ചെയ്തത് സ്പുട്നിക്ക് 2 വിലായിരുന്നു.
സ്പുട്‌നിക് 2 (റഷ്യൻ ഉച്ചാരണം: [ˈsputʲnʲɪk], റഷ്യൻ: Спутник-2, സാറ്റലൈറ്റ് 2), അല്ലെങ്കിൽ പ്രോസ്റ്റെയ്‌ഷി സ്‌പുട്‌നിക് 2 (PS-2, റഷ്യൻ: Простейший Спутник 2, ഏറ്റവും ലളിതമായ സ്‌പേസ് ക്രാഫ്റ്റ്, ഭൂമിയിലെ രണ്ടാമത്തെ അല്ലെങ്കിൽ ബഹിരാകാശ പേടകം 3 ആയിരുന്നു. 1957 നവംബറിൽ, ആദ്യമായി ഒരു മൃഗത്തെ ഭ്രമണപഥത്തിൽ എത്തിച്ചത്, ഒരു സോവിയറ്റ് ബഹിരാകാശ നായ ലൈക്ക. എയർ കണ്ടീഷനിംഗ് തകരാർ മൂലമുണ്ടായ അമിത ചൂടാക്കൽ കാരണം ലൈക്ക നാലാമത്തെ ഭ്രമണപഥത്തിൽ മരിച്ചു.[2]

സോവിയറ്റ് യൂണിയൻ വിക്ഷേപിച്ച സ്‌പുട്‌നിക് 2, 4 മീറ്റർ ഉയരമുള്ള (13 അടി) കോൺ ആകൃതിയിലുള്ള ക്യാപ്‌സ്യൂൾ ആയിരുന്നു, അതിന്റെ അടിസ്ഥാന വ്യാസം 2 മീറ്റർ (6.6 അടി) ആയിരുന്നു, അതിന്റെ ഭാരം ഏകദേശം 500 കിലോഗ്രാം (1,100 പൗണ്ട്) ആയിരുന്നു. ഭ്രമണപഥത്തിലെത്തിച്ച റോക്കറ്റ് കാമ്പിൽ നിന്ന് വേറിട്ട്, ഭ്രമണപഥത്തിലെ മൊത്തം പിണ്ഡം 7.79 ടൺ (17,200 പൗണ്ട്) ആയി ഉയർന്നു.[3] റേഡിയോ ട്രാൻസ്മിറ്ററുകൾ, ഒരു ടെലിമെട്രി സിസ്റ്റം, ഒരു പ്രോഗ്രാമിംഗ് യൂണിറ്റ്, ക്യാബിനിനായുള്ള ഒരു പുനരുജ്ജീവനവും താപനില-നിയന്ത്രണ സംവിധാനവും ശാസ്ത്രീയ ഉപകരണങ്ങൾ എന്നിവയ്‌ക്കായുള്ള നിരവധി കമ്പാർട്ട്‌മെന്റുകൾ അതിൽ അടങ്ങിയിരിക്കുന്നു. പ്രത്യേകം സീൽ ചെയ്ത ക്യാബിനിൽ ലൈക്ക എന്ന നായ ഉണ്ടായിരുന്നു.

ട്രാൽ ഡി ടെലിമെട്രി സംവിധാനം ഉപയോഗിച്ച് എൻജിനീയറിങ്, ബയോളജിക്കൽ ഡാറ്റ കൈമാറ്റം ചെയ്തു, ഓരോ ഭ്രമണപഥത്തിലും 15 മിനിറ്റ് കാലയളവിൽ ഭൂമിയിലേക്ക് ഡാറ്റ കൈമാറുന്നു. സൗരവികിരണവും (അൾട്രാവയലറ്റ്, എക്സ്-റേ എമിഷൻ) കോസ്മിക് കിരണങ്ങളും അളക്കാൻ രണ്ട് ഫോട്ടോമീറ്ററുകൾ കപ്പലിലുണ്ടായിരുന്നു. 100 ലൈൻ ടെലിവിഷൻ ക്യാമറ ലൈക്കയുടെ ചിത്രങ്ങൾ നൽകി.[4] മുൻഗാമിയായ സ്പുട്നിക് 1 ന് 32 ദിവസങ്ങൾക്ക് ശേഷം മാത്രമാണ് സ്പുട്നിക് 2 ബഹിരാകാശത്തേക്ക് വിക്ഷേപിച്ചത്. സ്പുട്നിക് 1 ന്റെ വൻ വിജയത്തെത്തുടർന്ന്, ബോൾഷെവിക്കിന്റെ 40-ാം വാർഷികത്തിന് ബഹിരാകാശത്തിനായി തയ്യാറെടുക്കേണ്ട ഒരു സ്പുട്നിക് 2 സൃഷ്ടിക്കാൻ നികിത ക്രൂഷ്ചേവ് സെർജി കൊറോലെവിനെ തിരികെ ഉത്തരവിട്ടു. വിപ്ലവം.[5]

സ്‌പുട്‌നിക് 1, സ്‌പുട്‌നിക് 2 എന്നിവയ്‌ക്കായുള്ള പദ്ധതി ആരംഭിക്കുകയും അവതരിപ്പിക്കുകയും ചെയ്തത് കൊറോലെവ് ആണ്, 1957 ജനുവരിയിൽ അത് അംഗീകരിക്കപ്പെട്ടു. സോവിയറ്റ് യൂണിയന്റെ പ്രധാന ഉപഗ്രഹ പദ്ധതി (അവസാനം സ്‌പുട്‌നിക് 3 ആയി മാറും) നേടാനാകുമെന്ന് അക്കാലത്ത് വ്യക്തമായിരുന്നില്ല. R-7 ICBM-ൽ നിലവിലുള്ള പ്രശ്നങ്ങൾ കാരണം ബഹിരാകാശത്തേക്ക്, അത്രയും വലിപ്പമുള്ള ഒരു ഉപഗ്രഹം വിക്ഷേപിക്കാൻ ആവശ്യമായി വരും. "ഐജിവൈ ഉപഗ്രഹത്തിന് പകരം രണ്ട് 'ലളിതമായ ഉപഗ്രഹങ്ങൾ' സ്ഥാപിക്കാൻ കൊറോലെവ് നിർദ്ദേശിച്ചു".[5] കൂടുതൽ നൂതനമായ സ്പുട്‌നിക് 3 പൂർത്തിയാകുന്നതുവരെ കാത്തിരിക്കുന്നതിനുപകരം ഇവ രണ്ടും വിക്ഷേപിക്കുന്നതിനുള്ള തിരഞ്ഞെടുപ്പ് യുഎസിന് മുമ്പായി ഭ്രമണപഥത്തിലേക്ക് ഒരു ഉപഗ്രഹം വിക്ഷേപിക്കണമെന്ന ആഗ്രഹമാണ് പ്രധാനമായും പ്രേരിപ്പിച്ചത്.

വർഗ്ഗം:കൃത്രിമോപഗ്രഹങ്ങൾ
മഴുവഞ്ചേരി

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **മഴുവഞ്ചേരി**. ചൂണ്ടൽ ഗ്രാമപഞ്ചായത്തിന്റെ ഭാഗമാണിത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ആമി ബാർജർ

അമേരിക്കൻ ജ്യോതിശാസ്ത്രജ്ഞയായ **ആമി ബാർജർ** 1971 ജനുവരി 18ന് ജനിച്ചു. ക്വാസാർ, തമോഗർത്തം തുടങ്ങിയ നിരവധി അതിവിദൂരജ്യോതിർവസ്തുക്കൾ ആമി ബാർജർ കണ്ടെത്തിയിട്ടുണ്ട്. ഇപ്പോൾ വിസ്കോൺസിൻ-മാഡിസൻ യൂണിവേഴ്സിറ്റിയിൽ പ്രൊഫസറായി ജോലി ചെയ്യുന്നു.

കിങ്സ് കോളെജിൽ നിന്ന് 1997ൽ PhD ബിരുദം കരസ്ഥമാക്കി. വിദൂര ഗാലക്സികളുടെ രൂപീകരണവും പരിണാമവും സംബന്ധിച്ച പഠനങ്ങളിൽ ഇപ്പോൾ ശ്രദ്ധിച്ചുവരുന്നു. നിരവധി അവാർഡുകളും ഫെല്ലോഷിപ്പുകളും ആമി ബാർജറിനെ തേടിയെത്തിയിട്ടുണ്ട്.

## അവലംബം

വർഗ്ഗം:1971-ൽ ജനിച്ചവർ
വർഗ്ഗം:വനിതാ ജ്യോതിശാസ്ത്രജ്ഞർ
എമിലി ബ്രോണ്ടി

ഇംഗ്ലീഷുകാരിയായ നോവലിസ്റ്റും കവയിത്രിയുമാണ് **എമിലി ബ്രോണ്ടി(ബ്രോണ്ടെ)**‌ (30 ജൂലൈ 1818 - 19 ഡിസംബർ 1848 ). ബ്രോണ്ടി സഹോദരികൾ എന്ന പേരിൽ പ്രശസ്തരായ മൂന്ന് സഹോദരിമാരിൽ രണ്ടാമത്തെയാളാണ് എമിലി. വതറിംഗ് ഹൈറ്റ്സ് എന്ന ഏക നോവലിന്റെ പേരിലാണ് അവർ അറിയപ്പെടുന്നത്. ആംഗലേയ സാഹിത്യത്തിലെ ഒരു ക്ലാസിക് കൃതിയായി വതറിംഗ് ഹൈറ്റ്സ് പരിഗണിക്കപ്പെടുന്നു. ഇംഗ്ലീഷ് സാഹിത്യത്തിലെ എറ്റവും പ്രസിദ്ധമായ കൃതിയായിട്ടാണ് ഇത് അറിയപ്പെടുന്നത്. ഷാർലറ്റ് ബ്രോണ്ടി, ആനി ബ്രോണ്ടി എന്നീ സഹോദരിമാരും പാട്രിക്ക് ബ്രാൻവെൽ ബ്രോണ്ടി എന്ന ഒരു സഹോദരനും എമിലിക്ക് ഉണ്ടായിരുന്നു. എല്ലിസ് ബെൽ എന്ന തൂലികാനാമവും എമിലി ബ്രോണ്ടി ഉപയോഗിച്ചിരുന്നു.

## വ്യക്തി ജീവിതം
1818 ജൂലായ് 30-ന് ബ്രിട്ടനിലെ ബോർക്ക്ഷെയറിലെ തോർട്ടണിൽ പാട്രിക്ക് ബ്രോണ്ടെയുടെയും,മേരി ബ്രാൻവെല്ലിന്റെയും ആറ് മക്കളിൽ അഞ്ചാമത്തെ മകളായാണ് എമിലി ജനിച്ചത്.1820-ൽ ഇവരുടെ കുടുംബം ഹാർവോത്തിലേക്ക് താമസം മാറ്റി.ഇവിടെ ഒരു ഗ്രന്ഥശാലയുടെ സംരക്ഷണ ചുമതല പാട്രിക്കിന് ലഭിച്ചു.പുസ്തകങ്ഹളുമായുള്ള സഹവാസത്തിലൂടെ ബ്രോണ്ടെയുടെ സാഹിത്യത്തിലുണ്ടായിരുന്ന അഭിരുചി വർദ്ധിച്ചു. 1838-ൽ ഫാലിഫാക്സിനടുത്തുള്ള ഹിൽഹാളിലെ മിസ് പാച്ചെറ്റ്സ് ലേഡീസ് അക്കാദമിയിലെ അദ്ധ്യാപികയായിരിക്കെ എമിലി ഒരു നോവൽ എഴുതുകയുണ്ടായി.തുടർന്ന് തന്റെ സ്വന്തം സഹോദരിയുമൊന്നിച്ച് സ്വന്തം വീട്ടിൽ തന്നെ ഒരു സ്കൂൾ ആരംഭിച്ചു.എങ്കിലും കുട്ടികളുടെ അഭാവം മൂലം അവർക്ക് ഈ സംരംഭം നിർത്തേണ്ടതായി വന്നു. എന്നാൽ എമിലിയുടെയും സഹോദരങ്ങളുടെയും കാവ്യരചനയിലുള്ള കഴിവ് ലോകത്തിന് മുമ്പിൽ കൊണ്ടു വരാൻ സഹായിയിച്ചത് ഈ സ്കൂളാണെന്ന് പറയാം. എമിലിക്ക് നന്നായി എഴുതാൻ കഴിവുണ്ടെന്ന് ആദ്യം തിരിച്ചറിഞ്ഞത് അവരുടെ കുടുംബാംഗങ്ങൾ തന്നെയായിരുന്നു.എമിലിയും സഹോദരിയുമായ ചാർലെറ്റും ആനിയും ചേർന്ന് 1846-ൽ തങ്ങളുടെ ആദ്യത്തെ കവിതാ സമാഹാരം പുറത്തിറക്കി.തുടർന്ന് എമിലി 1847-ൽ തന്റെ നോവലായ വത്തറിങ്ങ് ഹെയ്റ്റ് പുറത്തിറക്കി. നോവൽ ഒരു വിജയമായിരുന്നു എങ്കിലും സ്കൂളിലെയും വീട്ടിലെയും ജോലികൾ കഴിഞ്ഞ് സാഹിത്യ രചനക്ക് കൂടുതൽ സമയം ലഭിക്കാതെ വന്ന സാഹചര്യമാണുണ്ടായത്.ഇതിനിടയിൽ ക്ഷയരോര ബാധിതയായ ഇവർ 1848 ഡിസംബർ 19-ാം തീയതി തന്റെ മുപ്പതാമത്തെ വയസ്സിൽ ഈ ലോകത്തോട് വിടപറഞ്ഞു.

## അവലംബം
111 പ്രശസ്ത വനിതകൾ,പൂർണാ ബുക്ക്സ്

വർഗ്ഗം:ബ്രിട്ടീഷുകാർ
വർഗ്ഗം:ഇംഗ്ലീഷ് കഥാകൃത്തുക്കൾ
ആനി ബ്രോണ്ടി

ഇംഗ്ലീഷുകാരിയായ  നോവലിസ്റ്റും കവയിത്രിയുമാണ് **ആനി ബ്രോണ്ടി** (ബ്രോണ്ടെ)‌ (ജീവിതകാലം: 17 ജനുവരി 1829 - 19 മെയ് 1849 ). ബ്രോണ്ടി സഹോദരികൾ എന്ന പേരിൽ പ്രശസ്തരായ മൂന്ന് സഹോദരിമാരിൽ ഏറ്റവും ഇളയആളാണ് ആനി. ആഗ്നസ് ഗ്രേ, ദ ടെനാന്റ് ഓഫ് വൈൽഡ്ഫെൽ ഹാൾ എന്നീ നോവലുകളും സഹോദരിമാർക്കൊപ്പം ചേർന്ന് പോയംസ് ഓഫ് കറർ, എല്ലിസ് ആന്റ് ആക്ടൺ ബെൽ എന്ന കവിതാസമാഹാരവും ആനി ബ്രോണ്ടി പ്രസിദ്ധീകരിച്ചു. ദ ടെനാന്റ് ഓഫ് വൈൽഡ്ഫെൽ ഹാൾ എന്ന നോവൽ ആദ്യത്തെ ഫെമിനിസ്റ്റ് നോവലുകളിൽ ഒന്നായി കണക്കാക്കപ്പെടുന്നു. ആക്ടൺ ബെൽ എന്ന തൂലികാനാമത്തിലാണ് നോവലുകളും കവിതകളും ആനി ബ്രോണ്ടി പ്രസിദ്ധീകരിച്ചത്. 29-ാം വയസ്സിൽ ശ്വാസകോശക്ഷയം ബാധിച്ചാണ് ആനി ബ്രോണ്ടി മരിച്ചത്. ആനി ബ്രോണ്ടിയുടെ നോവലുകളും ഇംഗ്ലീഷ് സാഹിത്യത്തിൽ ക്ലാസിക്കുകളായി കണക്കാക്കപ്പെടുന്നു.

## അവലംബം
വർഗ്ഗം:ഫ്രഞ്ച് കവികൾ
വർഗ്ഗം:ഫ്രഞ്ച് എഴുത്തുകാർ
കിരാലൂർ

കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് **കിരാലൂർ**. കുന്നംകുളം താലൂക്കിലുള്ള വേലൂർ ഗ്രാമപഞ്ചായത്തിന്റെ ഭാഗമാണിത്.

കുന്നംകുളം താലൂക്കിൻ്റെയും വേലൂർ പഞ്ചായത്തിന്റെയും ഏറ്റവും തെക്കേ അറ്റത്തുള്ള സ്ഥലമാണ് കിരാലൂർ. മുണ്ടൂരിൽനിന്നും വേലൂരിലേക്ക് പോകുന്ന പാതയിലൂടെ ഏകദേശം രണ്ട് കിലോമീറ്റർ സഞ്ചരിച്ചാൽ കിരാലൂരായി. ഈ പാതയ്ക്ക് പുറമെ കിരാലൂരിനെ ആറമ്പിള്ളി, കൊള്ളന്നൂർ വഴി പുറ്റേക്കരയുമായി ബന്ധിപ്പിക്കുന്ന പാതയും താമരതുരുത്തി, തങ്ങാലൂർ വഴി അവണൂരുമായി ബന്ധിപ്പിക്കുന്ന പാതയും നിലവിലുണ്ട്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
മുണ്ടത്തിക്കോട്

വടക്കാഞ്ചേരി നഗരസഭയുടെ]] ഭാഗമാണിത്.

## അവലംബം

വർഗ്ഗം:തൃശ്ശൂർ ജില്ലയിലെ ഗ്രാമങ്ങൾ
ഭാഗ്യശ്രീ തിപ്‌സെ

ഒരു ഇന്ത്യൻ ചെസ്സ് കളിക്കാരിയാണ് **ഭാഗ്യശ്രീ തിപ്‌സെ**(ജനനം ഓഗസ്റ്റ് 4, 1961 ഭാഗ്യശ്രീ സാത്തേ). ഗ്രാൻഡ് മാസ്റ്ററായ പ്രവീൺ തിപ്‌സെയാണ് ഭർത്താവ്.

ഇന്റർനാഷണൽ മാസ്റ്റർ  ആയ അവർക്ക് 1987 -ൽ അർജുന അവാർഡ്, പത്മശ്രീ എന്നീ അവാർഡുകൾ ലഭിച്ചിട്ടുണ്ട്. മുംബൈ ഐ.ഡി.ബി.ഐയിൽ ജോലി ചെയ്യുന്നു.

## അവലംബം

വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഇന്ത്യയിലെ ചെസ്സ് കളിക്കാർ
വർഗ്ഗം:അർജ്ജുന പുരസ്കാരം ലഭിച്ചവർ
വർഗ്ഗം:1961-ൽ ജനിച്ചവർ